Ini Sebab Mengapa U.S Dolar Mengukuh Sebelum Kejatuhan Ketika Ini

Matawang U.S dolar mengukuh ke paras 3 bulan tertinggi berbanding yen pada hari Rabu berikutan spekulasi terhadap polisi fiskal dan monetari dan laporan data perkilangan U.S yang positif.
USD/JPY didagangkan pada 113.95 iaitu meningkat sebanyak 0.01% setakat jam 9.45 p.m selepas mencatat paras tertinggi sejak 11 Julai iaitu pada 114.25.
U.S dolar meneruskan pengukuhan berbanding yen selepas Jabatan Perdagangan melaporkan jumlah pembelian barangan tahan lama (durable goods), di mana termasuk barangan pengangkutan telah meningkat sebanyak 2.2% pada bulan September. Angka ini melebihi jangkaan para penganalisis ekonomi yang mensasarkan peningkatan sebanyak 1.0%. Manakala tempahan barangan tahan lama teras (core durable-goods) yang tidak mengambil kira barangan pengangkutan, meningkat sebanyak 0.7% bulan lepas berbanding jangkaan yang mensasarkan peningkatan sebanyak 0.5%.
Selain itu, pengukuhan tersebut juga didorong oleh harapan pasaran terhadap reformasi cukai selepas Senat meluluskan ukuran bajet tersebut dan membolehkan ahli Republik meneruskan pemotongan cukai tanpa dukungan ahli Demokratik.
Peningkatan U.S Dolar juga didorong oleh spekulasi pasaran terhadap calon pengganti kerusi pengerusi The Fed, iaitu Janet Yellen akan digantikan dengan calon yang lebih hawkish.
 Spekulasi tersebut adalah disebabkan pandangan ahli parti Republik lebih condong kepada John Taylor sebagai calon pengganti pengerusi The Fed dan berkemungkinan akan mempengaruhi keputusan Trump nanti.
Matawang Euro menguat berbanding U.S dolar apabila EUR/USD meningkat 0.27% kepada 1.1779 berikutan jangkaan terhadap Presiden Mario Draghi yang dijangka akan membuat kenyataan terhadap pelan rangsangan monetari.
Manakala matawang sterling juga menguat berbanding U.S dolar apabila GBP/USD meningkat 0.80% kepada 1.3241 selepas data pertumbuhan ekonomi UK meningkat pada suku tahun ketiga dan dijangka akan mendorong Bank of England meningkatkan kadar faedah pada bulan depan.
EUR/GBP jatuh 0.56% kepada 0.8906.
Indeks U.S dolar yang mengukur kekuatan greenback berbanding enam matawang lain jatuh sebanyak 0.31% kepada 93.54 setakat jam 9.55 malam.


Paras $1.3800 Jadi Benteng Sekat Kenaikan GBP/USD

Pergerakan harga pada carta pasangan mata wang GBP/USD menunjukkan momentum kenaikan harga yang semakin suram menuju ke penghujung minggu.
Harga masih gagal melepasi paras 1.38000 pada zon SBR (support become resistance) tersebut setelah diuji beberapa kali.
Mata wang Pound masih dilihat berisiko dalam pasaran menyebabkan kenaikan agak terhad, namun disokong oleh penyusutan US dolar yang berterusan susulan hasil perbendaharaan AS yang semakin jatuh.
Namun, sesi Asia pada Jumaat menyaksikan US dolar sedikit mengukuh semula dan telah menekan harga pada carta GBP/USD lebih rendah semula dari zon SBR 1.38000.
Harga juga telah bergerak di bawah paras halangan Moving Average 50 (MA50) pada rangka masa 1 jam pergerakan harga untuk isyarat awal bagi harga memulakan penurunan.
Penurunan lebih rendah dilihat akan kembali semula ke zon support harga di bawah paras 1.37000 yang menyokong kenaikan harga pada minggu ini dan minggu lalu.
 Penurunan seterusnya bakal ke zon support 1.36000 untuk harga mencatatkan paras terendah terbaru 2 bulan.
Sekiranya harga berjaya meneruskan kenaikan pula, zon SBR 1.38000-1.38300 perlu ditembusi sebelum menuju ke paras ketinggian yang dicapai pada awal minggu lalu hampir sekitar 1.39200.
Seterusnya, jangkaan harga akan kembali semula ke zon rintangan tumpuan pada 1.40000 yang masih gagal ditembusi sejak dagangan Mac yang lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kecuali United Kingdom! OECD Meramalkan Pertumbuhan di Kebanyakan Negara Maju pada 2017 & 2018

OECD (Organisation for Economic Co-operation and Development) menaikkan jangkaan pertumbuhan ekonomi global pada 2017 dan pengembangan sehingga tahun 2018 berikutan Donald Trump merancang untuk menyediakan rangsangan fiskal yang akan memberi impak positif kepada negara-negara besar yang lain.
OECD adalah sebuah pertubuhan organisasi ekonomi dengan 35 negara sebagai ahli seperti US, Australia, UK, Kanada, German, Jepun, Itali dan banyak lagi.
OECD mengatakan dalam laporan tahunannya bahawa, KDNK (GDP) global dijangkakan berkembang 3.3% tahun hadapan yang meningkat 0.1% daripada ramalan September. Organisasi yang berpangkalan di Paris ini melihat ekonomi global berkembang sebanyak 3.6% pada 2018 iaitu pertumbuhan yang tertinggi sejak 2011.
Indeks S&P 500 telah meningkat ke paras tertinggi dan hasil bon (bond yields) juga turut meningkat sejak Trump memenangi pilihanraya Presiden pada 8 November lepas. Trump berjanji akan membuat rangsangan fiskal dan mengurangkan cukai korporat yang dilihat membantu kepada insentif pelaburan baru oleh syarikat di US dan seterusnya memberi impak positif kepada ekonomi dunia, kata OECD.
Bagi OECD, selepas pilihanraya lepas terdapat jangkaan terhadap perubahan signifikan dalam polisi makroekonomi. US sebagai ekonomi terbesar dunia, akan merancakkan lagi permintaan domestik akan menguatkan sektor import US.
 US akan mencatatkan pertumbuhan 2.3% pada 2017 menurut OECD dan 3% pada 2018, manakala zon Eropah berkembang 1.6% dan 1.7%. Untuk China pula akan berkembang 6.4% dan 6.1%. Jepun pula dengan 1% dan 0.8%.
Lihat Prospek pertumbuhan ekonomi global oleh OECD:
Sumber: Bloomberg
Berdasarkan rajah prospek pertumbuhan ekonomi oleh OECD ini, kebanyakan negara mengikut tren peningkatan ekonomi global kecuali UK dan Brazil. Bagi UK ketaktentuan Brexit masih lagi menyelubungi sentimen yang berlegar di negara itu. UK masih terdedah dengan risiko-risiko perdagangan setelah keluar dari Kesatuan kerana tidak dapat untuk mengakses pasaran tunggal ini lagi.
Menurut Ketua Ekonomi OECD, Catherine Mann, “Ekonomi global telah berada dalam pertumbuhan yang rendah sejak lima tahun lepas”. Hal ini disebabkan oleh pilihan yang dibuat oleh pihak yang berkuasa dalam polisi monetari. Menurutnya lagi, beban hutang yang semakin stabil memberi pilihan kepada penggunaan polisi pengembangan fiskal yang akan merancakkan pertumbuhan ekonomi.


Emas Mula Jadi Tumpuan Disaat US Dollar Mula Memperlahankan Keuntungan!

Harga emas meningkat dalam sesi Asia disaat US Dollar mula memperlahankan keuntungannya. Matawang ini mengalami kenaikan mendadak bulan lalu sebaik sahaja Trump menyandang jawatan presiden.
Emas bagi penghantaran Disember meningkat dalam dagangan hari ini, sama seperti silver futures dan copper futures yang masing-masing meningkat sebanyak 0.29% dan 0.49%.
Semalam, harga emas meningkat lebih daripada 1% serta kembali pulih daripada junaman yang dibuat sebelum ini. Hal ini disebabkan oleh pengukuhan matawang Greenback, yang melonjak hampir ke paras tertinggi dalam tempoh 14 tahun minggu lalu.
US Dollar didagang melemah dalam sesi ini selepas kebanyakan pelabur mengambil untung besar-besar dalam sesi kenaikan sebelum ini.
 Matawang ini juga terkesan dengan ketidaktentuan pasaran minyak mentah gara-gara pertemuan OPEC dalam menjawab teka-teki terhadap potensi pembekuan bekalan.
Kelemahan matawang Greenback akan memberi kelebihan buat emas kerana logam berharga ini dinilai berbanding US Dollar.
Emas juga dikatakan sensitif dengan sebarang perubahan kadar kerana peningkatan kadar akan melonjakkan kos untuk memiliki komoditi kuning ini.

Update Matawang Sesi Asia Yang Semua Trader Perlu Ambil Perhatian!


Draghi: United Kingdom Berhadapan Risiko Ekonomi dalam Jangka Panjang

Pasaran tunggal Kesatuan Eropah (European Union) telah menjadi aset kepada United Kingdom dan Zon Eropah. Penggabungan negara-negara Eropah di dalam satu ekonomi meningkatkan kecekapan dan permintaan. Bagi sektor kewangan yang mempunyai akses secara menyeluruh di Eropah telah menjadi faktor kejayaan  sektor ini.
United Kingdom telah mendapat banyak manfaat daripada akses menyeluruh dalam pasaran tunggal ini. Bahkan, 40% hasil eksport United Kingdom adalah berasal dari negara-negara anggota Kesatuan Eropah. Tidak dinafikan juga UK sebagai hab sektor perbankan di Eropah. Sebagai anggota Kesatuan,  bank-bank UK tidak perlu menyediakan subsidiari baru di setiap negara bagi menjalankan perniagaan di zon Eropah dan ini telah memberikan penjimatan dari segi modal dan kecairan.
Dalam jangka masa panjang, ekonomi UK yang kurang terbuka akan memberi risiko dalam perdagangan , migrasi dan pelaburan langsung asing (FDI) yang akan memberikan impak negatif terhadap inovasi , persaingan, produktiviti dan keluaran maksimum di UK.
Setakat ini, zon Eropah masih lagi kukuh selepas referendum Jun lepas berikutan langkah persiapan rapi bank pusat di kedua-dua pihak. Kesan kepada undian ini menyebabkan peningkatan kepada risk-aversion yang menyebabkan pelabur begitu berhati-hati dalam aktiviti pelaburan mereka. Selepas sahaja undian dilakukan didapati, Indeks Purchasing Managers jatuh pada Ogos, dan pulih semula pada September dan Oktober.
 Di UK, kita masih melihat aktiviti ekonomi yang masih kukuh disebabkan peningkatan dalam perbelanjaan. Pada masa yang sama, ketaktentuan masih ada dalam pelaburan dan nilai Pound. Secara umunya, aktiviti ekonomi di UK akan menjadi perlahan.
Sukar untuk kita menjangkakan implikasi ekonomi yang spesifik kepada United Kingdom jika keluar dari EU. Hal ini akan banyak bergantung kepada masa, proses dan hasil akhir dari rundingan kedua-dua pihak. Oleh itu, sangat penting untuk mengetahui proses rundingan yang lebih jelas secepat mungkin untuk mengurangkan ketaktentuan.
Walaupun begitu, referendum UK yang menyebabkan ketaktentuan dalam perdagangan ini tidak boleh pula menyebabkan pasaran tunggal ini bergerak sebaliknya. Adalah amat penting untuk mengekalkan integriti dan kesamaan dalam undang-undang dalam kesatuan ini. Kita tidak boleh bergerak sebaliknya daripada apa yang dipersetujui dalam regulasi, pengawasan, dan kerangka kerja kepada bank dan institusi kewangan yang telah dilakukan sejak 2008.
Oleh itu, sangat penting untuk meneruskan usaha menguatkan pasaran tunggal ini dan Kesatuan Eropah telah mencapai peningkatan yang signifikan dalam perkhidmatan kewangan dan proses ini akan berterusan bagi menyampaikan hasrat penduduk zon Eropah yang inginkan ekonomi yang lebih kukuh.

Draghi: Polisi Monetari Perlu dibantu oleh Polisi Fiskal


Peningkatan Stok Minyak API, WTI & Brent-Oil Menyusut

Data terbaru inventori minyak mentah yang dikeluarkan oleh Institut Petroleum Amerika (API) merekodkan penambahan stok sebanyak 2.9 juta tong berbanding minggu sebelum ini yang mencatatkan pengurangan 5 juta tong. Jangkaan bagi data kali ini ialah penambahan sebanyak 1.9 juta tong.
Data kali ini adalah penting berikutan penambahan stok yang direkodkan beberapa minggu lepas.
Stok gasolin pula merekodkan peningkatan 4.85 juta tong berbanding 9.75 juta tong yang direkodkan minggu lepas. Secara keseluruhan, penambahan stok yang direkodkan empat minggu berturut-turut ini akan menjejaskan keyakinan kepada pasaran.
 Ketika ini, harga minyak WTI (West Texas Intermediate)  didagangkan di paras $53.01 setong berbanding paras tertinggi yang dicapai pada Selasa $53.56 setong.
Manakala minyak Brent (Brent-oil) ketika ini didagangkan di paras $55.31 jatuh dari paras tertinggi yang direkodkan pada sesi Selasa $55.87 setong.
Pasaran minyak mentah global agak membimbangkan dengan kenaikan pengeluaran di US berikutan potensi pemotongan cukai di bawah pentadbiran Presiden Trump.
Data inventori minyak oleh EIA (Energy Information Administration) akan menjadi perhatian trader komoditi yang akan dikeluarkan pada pukul 11.30 malam ini.


Sterling Terus Mengukuh, ECB Pula Kusut Berdepan Risiko Kegawatan

Perkembangan susulan daripada isu Brexit masih menjadi tumpuan pasaran buat dagangan masa terdekat ini. Matawang Sterling terus didagangkan mengukuh pada Khamis dan mencapai paras tertinggi dua bulan berbanding EURO berikutan keyakinan pelabur terhadap jangkaan bahawa Britain berupaya untuk mengelakkan diri daripada pilihan untuk berundur dari Kesatuan Eropah (EU) tanpa sebarang perjanjian.
Sebelum ini, Perdana Menteri Britain Theresa May yang telah menanggung kekalahan pada undian akhir Brexit peringkat Parlimen dengan perbezaan majoriti tidak bersetuju terhadap pelan perjanjian Brexit beliau, kemudiannya memenangi undian-keyakinan (vote of confidence) seterusnya telah mengurangkan kebimbangan terhadap ketidaktentuan politik di Britain buat masa ini. Ketua Parti Buruh, Jeremy Corbyn dalam kenyataan tegasnya berharap referendum Brexit kedua akan diadakan jika cadangan untuk meninggalkan EU diabaikan oleh kerajaan. Pasaran akan menantikan senario Brexit selepas ini dengan pilihan sama ada pengunduran Britain dengan persetujuan yang diperoleh bersama, lanjutan Artikel 50 yang akan menangguhkan tarikh rasmi pengunduran dari EU atau mengadakan pungutan suara yang baru. Tumpuan di Britain pada hari ini akan terarah kepada data jualan runcit yang akan dikeluarkan pada jam 5.30 petang ini dan akan memberi petunjuk terhadap perbelanjaan pengguna.
 Beralih kepada perkembangan matawang utama dunia iaitu dollar USD, dagangan greenback dilihat menunjukkan pergerakan agak mendatar pada Khamis selepas laporan Setiausaha Perbendaharaan Amerika Syarikat, Steven Mnuchin telah mempertimbangkan untuk mengurangkan tarif yang dikenakan terhadap barangan import China. Perbincangan berkisar tentang kenaikan sebahagian atau keseluruhan tarif barangan China dan beliau memberi cadangan untuk menawarkan pengembalian tarif pada rundingan yang dijadualkan pada 30 Januari nanti.
Perkembangan pada zon Eropah, European Central Bank (ECB) dijangka akan menangguhkan sementara kenaikan pada kadar faedah dalam jangka masa terdekat berikutan berdepan risiko kegawatan ekonomi. Sebelum ini, pasaran menjangkakan ECB yang telah menamatkan program pembelian aset pada Disember lalu bakal menaikkan kadar faedah pada suku ketiga tahun 2019 namun kini berdepan halangan pada keadaan ekonomi semasa. Tambahan, bank pusat turut menurunkan unjuran pertumbuhan di Jerman, Perancis dan Itali yang melihatkan pertumbuhan ekonomi sedang bergerak pada kadar yang perlahan. Dengan itu, pelabur masih melihat dagangan EURO dalam jangka masa terdekat adalah berisiko.


Amerika Syarikat Bakal Terima Pembalasan! – China

Kementerian Luar Negeri China sekali lagi mengeluarkan kenyataan yang berbaur ancaman terhadap Amerika Syarikat setelah Dewan Perwakilan AS meluluskan rang undang-undang yang mengenakan sekatan terhadap pegawai China atas pelanggaran hak asasi manusia terhadap minoriti muslim masyarakat Uighur di Xinjiang.
Rang undang-undang yang diluluskan itu seterusnya akan dihantar untuk mendapatkan kelulusan daripada Senat Amerika Syarikat dan kemudiannya diserahkan kepada Presiden Donald Trump untuk ditandatangani menjadi undnag-undang yang sah.
Hua Chunying, selaku jurucakap bagi China berkata ia boleh menjejaskan kerjasama dua hala antara dua negara ekonomi gergasi itu dan Amerika Syarikat akan menerima pembalasan susulan kelulusan rang undang-undang Hong Kong dan Xinjiang.
 Dalam kenyataan terbaru, beliau menegaskan bahawa tiada sesiapa yang boleh memandang rendah terhadap keputusan China untuk menjaga kepentingannya termasuk dalam perkara yang melibatkan Xinjiang.
Sementara itu, Amerika Syarikat dilaporkan tidak akan membuat sebarang spekulasi mengenai kemungkinan tindakan balas yang akan diambil oleh China dan menggesa negara itu menghentikan penindasan ke atas masyarakat Uighur.
Sebelum ini, kenyataan Trump mengenai perjanjian dagangnya dengan China mungkin perlu menunggu sehingga akhir tahun 2020 di mana selepas pilihan raya AS diadakan, menunjukkan beliau tidak berada dalam keadaan yang tergesa-gesa untuk mencapai kesepakatan dengan China.
Dengan ketegangan antara dua negara tersebut dilihat semakin meningkat, pelaksanaan tarif baru ke atas barangan import China bermula pada 15 Disember ini mungkin akan diteruskan walaupun negara itu berulang kali menggesa supaya ia dibatalkan.


GBP/USD Lonjak Lagi Ke Paras Tertinggi Terbaru 5 Minggu

Mata wang Britain Pound dilihat cemerlang memanfaatkan situasi penyusutan US dolar di awal minggu untuk melonjak ke paras ketinggian terbaru 5 minggu pada Isnin semalam.
Terbitan data PMI pembuatan Amerika Syarikat (AS) tinjauan ISM semalam yang sedikit menurun untuk bulan Julai, menunjukkan penurunan untuk dua bulan berturut-turut namun masih di paras yang baik.
Bacaan data yang diterbitkan tidak memberi kesan ketara terhadap pergerakan US dolar di sesi New York yang kekal suram, berkemungkinan pelabur sedang berwaspada menantikan laporan data perkerjaan (NFP) AS di penghujung minggu ini yang turut menjadi tumpuan Federal Reserve (Fed) bagi penetapan dasar monetari.
Mata wang Pound kukuh memulakan dagangan awal minggu namun pelabur perlu berhati-hati menjelang mesyuarat polisi Bank of England (BOE) pada Khamis ini dengan jangkaan kenaikan kadar faedah sebanyak 50 mata asas bakal dilaksanakan.

Perhatikan pergerakan harga bagi pasangan mata wang GBP/USD pada dagangan awal minggu semalam (Isnin), harga dilihat berjaya bergerak melepasi paras 1.22000 pada pembukaan sesi dagangan Eropah setelah bergerak mendatar pada sesi sebelumnya.
Lonjakan harian semalam dicatatkan sekitar 140 pips hampir menyentuh paras rintangan 1.2300 sebelum harga berundur sedikit paras ketinggian tersebut pada penutup dagangan sesi New York.
 Pergerakan harga masih mendatar di bawah zon 1.2300 bersambung pada sesi Asia pagi ini (Selasa), namun masih dilihat berada dalam trend bullish dengan harga kekal bergerak di atas paras sokongan Moving Average 50 (MA50) pada rangka masa 1 jam di carta GBP/USD.
Untuk ramalan peningkatan yang lebih tinggi, paras halangan 1.23000 bakal terus diuji sebelum ditembusi untuk harga meneruskan lonjakan selanjutnya ke sasaran zon 1.24000 bagi mencatatkan paras ketinggian terbaru 7 minggu.
Untuk sasaran kenaikan lebih tinggi, zon ketinggian pada 1.25000 bakal diperhatikan untuk dicapai harga sekiranya trend bullish berjaya dikekalkan.
Sebaliknya, jika harga gagal untuk menembusi paras halangan 1.23000 dan memaparkan penurunan semula, pelabur akan menilai isyarat bagi perubahan trend bearish selepas harga mula susut  di bawah paras MA50 setelah menguji paras sokongan pada 1.22000.
Harga yang meneruskan penurunan melepasi paras 1.22000 tersebut dilihat akan kembali mencecah paras 1.21000 yang menjadi tumpuan pada dagangan minggu lalu.
Lihat pada gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Kukuh Sementara Matawang Pound Kekal Berisiko

Dolar Amerika terus diniagakan tinggi berbanding yen pada sesi Asia, dengan pengukuhan USD membataskan pergerakan matawang safe-haven yen yang turut memperoleh manfaat daripada kelemahan pound susulan ketidakpastian Brexit.
Kelemahan matawang pound telah menyokong pengukuhan USD untuk diniagakan tinggi berbanding enam matawang utama dengan indeks dolar meningkat kepada $97.27.
Sementara itu, dua speaker Federal Reserve (Fed) iaitu Eric S. Rosengren dan Robert Kaplan memberitahu dalam ucapan mereka bahawa tiada perubahan dalam kadar faedah diperlukan setakat ini kecuali terdapat perubahan material dalam ekonomi.
Bagaimanapun berbeza pula dengan Presiden AS Donald Trump, yang menggesa supaya Fed menurunkan kadar faedah kerana nilai US dolar sangat kuat berbanding matawang lain dan hampir tidak ada inflasi, malah ia baik untuk eksport.
Kebimbangan terhadap no-deal Brexit kembali menghantui pasaran selepas PM UK Boris Johnson bertegas untuk tidak melanjutkan tempoh peralihan Brexit yang menjadikannya mustahil untuk mencapai perjanjian perdagangan dengan Kesatuan Eropah (EU) pada 31 Disember 2020.
 Matawang pound mengalami kejatuhan sebanyak 1.6% berbanding USD iaitu yang paling teruk dalam tempoh setahun dan kembali menghapuskan keuntungan yang diraihnya semasa keputusan pilihan raya diumumkan pada minggu lalu.
Pada sesi Asia, euro menyusut berbanding US dolar yang mengukuh, manakala berbanding pound, dolar euro kembali diniagakan meningkat dengan kenaikan 1.8%.
Sentimen perniagaan Jerman tinjauan Ifo yang akan diterbitkan pada petang ini, bersama-sama ucapan Presiden Bank Pusat Eropah (ECB) Christine Lagarde turut menjadi tumpuan pasaran.
Perjanjian perdagangan Amerika Syarikat dan Eropah kini turut menjadi tumpuan, terutamanya apabila wakil perunding perdagangan AS, Robert Lighthizer menyifatkannya sebagai keutamaan buat Washington.
Di sisi lain, dolar Aussie dan New Zealand diniagakan lemah, di mana dolar Aussie masih menerima tekanan daripada minit mesyuarat Reserve Bank of Australia semalam yang menunjukkan kemungkinan terhadap pelonggaran monetari akan berlaku pada Februari 2020.


Penangan CPI AS, GBP/USD Pacak Hampir 100 Pips!

Carta harga pasangan mata wang GBP/USD dilihat melonjak hampir 100 pips ketika pasaran memberi reaksi terhadap data inflasi Amerika Syarikat (AS) pada sesi New York semalam.
US dolar ketara melemah apabila bacaan indeks harga pengguna diterbitkan lebih rendah berbanding jangkaan, menunjukkan inflasi AS kekal menurun untuk 9 bulan berturut-turut sehingga ke paras paling rendah sejak Mei 2021.
Justeru, dapat disaksikan harga yang pada mulanya membuat penurunan di sesi Eropah mencecah paras 1.24000 kemudiannya melantun tinggi hampir menyentuh paras 1.25000.
Isyarat bullish dinilai dengan pergerakan harga masih berada di atas paras sokongan Moving Average 50 (MA50) pada rangka masa 1 jam di carta GBP/USD tersebut dengan penurunan di sesi Eropah semalam turut mengujinya.

Dengan jangkaan US dolar akan terus melemah lagi hari ini, corak kenaikan harga bakal bersambung lagi pada sesi-sesi berikutnya dengan rintangan 1.24000 akan diuji.
 Selepas berjaya ditembusi, harga bakal catatkan paras ketinggian terbaru 10 minggu dengan meneruskan kenaikan menuju sasaran seterusnya pada 1.26000.
Namun, waspada sekiranya harga beralih arah membuat penurunan semula dan bakal kembali menguji kembali paras sokongan pada 1.24000 yang dicecah semalam.
Menembusi pula paras tersebut akan mendorong penurunan menuju zon-zon tumpuan sebelum ini seperti 1.23000 dan 1.22000 selepas isyarat bearish lebih jelas telah diperlihatkan.
Pelabur akan memberi tumpuan pula kepada data pertumbuhan ekonomi UK yang akan diterbitkan di awal sesi Eropah hari ini yang akan mempengaruhi pergerakan Pound.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Susulan Keputusan Mesyuarat BOC, USD/CAD Menjunam 200 Pips!

Dolar Kanada pada minggu ini pamerkan pergerakan ‘ganas’ pada carta harga apabila dipengaruhi oleh sentimen pasaran minyak mentah serta mesyuarat polisi bank pusat Kanada.
Jom sama-sama teliti pergerakan harga pada carta pasangan mata wang USD/CAD.
Pada Selasa, harga telah melonjak sekitar 140 pips ekoran pergerakan lemah dolar Kanada yang terkesan oleh penurunan harga minyak mentah.
Namun pada dagangan Rabu semalam, dolar Kanada ketara kukuh selepas keputusan mesyuarat bank pusat Kanada menggegarkan carta USD/CAD dengan terjunan hampir 200 pips!
Bank of Canada (BOC) telah menepati jangkaan untuk mengetatkan polisi dengan pengurangan pembelian bon kerajaan mingguan sebanyak $1 bilion.
Unjuran pertumbuhan ekonomi oleh BOC juga turut ditingkatkan untuk tahun ini sehingga 2023.
Pada carta USD/CAD semalam, harga pada mulanya meningkatn ke paras ketinggian 1.26500 sebelum menjunam sehingga ke zon support 1.24700.
 Zon support tersebut kekal menyokong kejatuhan harga sejak minggu lalu lagi dan masih belum berjaya ditembusi.
Selepas harga menjunam ketara selepas mesyuarat BOC, pergerakan harga kembali perlahan sehingga penghujung sesi New York dan bersambung pada dagangan hari ini.
Penurunan di bawah paras 1.24700 dilihat akan menuju semula ke paras 1.24000 yang menyokong penurunan harga pada dagangan Mac lalu.
Namun sekiranya support 1.24700 masih gagal ditembusi dan harga kembali membuat kenaikan semula melepasi 1.25200, kenaikan lebih tinggi dijangkakan semula menuju paras 1.26000 dan zon rintangan 1.26300.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Belum Sempat Mesyuarat RBNZ Berlangsung, ‘Bom’ Sudah Meletup

Dolar New Zealand menjunam rendah setelah negara itu menemui kes komuniti pertama coronavirus di bandar terbesar Auckland, sekali gus menimbulkan kebimbangan pelabur terhadap keputusan mesyuarat polisi Reserve Bank of New Zealand (RBNZ) pada hari Rabu.
Berita itu hadir tepat sehari sebelum RBNZ yang dijangkakan secara meluas akan menjadi bank pusat pertama di kalangan negara maju untuk meningkatkan kadar faedah sejak dilanda pandemik.
Hal ini telah mendorong dolar kiwi menjunam lebih 1% ke sekitar paras harga 0.6945 berbanding US dolar menjelang penghujung sesi Asia hari ini.
 Kementerian Kesihatan melaporkan kes tersebut pada hari ini, yang merupakan kes pertama ditularkan secara tempatan sejak Februari. Bagaimanapun, masih tidak jelas sama ada kes tersebut adalah varian delta.
Dengan penemuan satu kes komuniti ini, ia sudah cukup untuk menggegarkan negara itu kerana kadar vaksinasi mereka masih lagi di tahap yang rendah sekitar 19%, menurut Our World Data.
New Zealand telah menunjukkan kejayaan dalam memerangi penyebaran coronavirus sejak tahun lepas berbanding dengan negara lain, dan ekonomi juga terus menunjukkan pengembangan memberangsangkan.
Susulan itu, para pelabur menjangkakan RBNZ akan menaikkan kadar faedah setelah beberapa petunjuk hawkish diberikan pada mesyuarat polisi terdahulu dan data ekonomi yang kuat.


GBP/USD Lonjak 200 Pips Lepas Petunjuk Suram Oleh Powell

Carta harga pasangan mata wang GBP/USD telah memaparkan lonjakan hampir 200 pips ketika dagangan penghujung sesi New York.
Adakah Pound Sterling sudah mula mendominasi semula dalam pasaran?
Sebenarnya pergerakan drastik harga yang berlaku adalah dipacu oleh US dolar susulan reaksi pasaran yang terarah pada ucapan oleh Pengerusi Federal Reserve (Fed) Jerome Powell awal pagi tadi.
Setelah berteka-teki selama beberapa minggu, akhirnya mendapat jawapan untuk petunjuk bagi dasar monetari Fed apabila Powell menyatakan keperluan untuk memperlahankan kenaikan kadar faedah berkemungkinan bermula pada Disember.
Berikutan itu, US dolar ketara mengalami penyusutan selepas menunjukkan pengukuhan awal di sesi New York pada mulanya apabila terbitan data pertumbuhan ekonomi Amerika Syarikat yang meningkat untuk suku ketiga.

Harga pada carta GBP/USD pada mulanya membuat penurunan dari zon 1.2000 mencecah 1.19000 sebelum melonjak hampir 200 pips menuju ketinggian 1.21000 di penghujung sesi New York.
 Harga yang sudah melepasi halangan Moving Average 50 (MA50) pada rangka masa 1 jam di carta GBP/USD telah menjadi penanda awal perubahan trend bullish.
Menyambung kenaikan pada tempo perlahan di sesi Asia pagi ini (Khamis), harga dilihat menguji rintangan 1.21000 dengan jangkaan untuk meneruskan kenaikan lebih tinggi.
Seterusnya, zon 1.22000 dilihat akan menjadi sasaran baru harga untuk catatkan ketinggian terbaru 4 bulan.
Sementara, untuk jangkaan bagi penurunan harga semula, zon 1.2000 bakal memaparkan reaksi menarik harga untuk pelabur menilai isyarat pergerakan lanjut harga.
Jika berjaya susut lebih rendah, beberapa paras tumpuan akan diuji seperti 1.19400 dan juga 1.18800 sebelum harga bakal kembali ke zon 1.18000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks PMI Sektor Perkhidmatan US Meleset Daripada Jangkaan

Indeks sektor perkhidmatan US (ISM non-manufacturing index) meningkat kepada 55.3 pada Ogos daripada 53.9 sebelum ini, namun catatan kali ini rendah daripada ramalan 55.6.
15 daripada 18 industri dalam sektor perkhidmatan US merekodkan pertumbuhan pada Ogos dan majoriti responden optimis dengan keadaan perniagaan di masa hadapan.
Sebarang bacaan yang berada di atas 50 menunjukkan aktiviti yang berkembang dan keadaan perniagaan yang baik dan sebaliknya apabila bacaan di bawah 50.
 Komponen aktiviti perniagaan atau indeks pengeluaran mengukuh kepada 57.5 daripada 55.9 sebelum ini, di mana indeks tempahan baru mengukuh kepada 57.1 daripada 55.1 pada Julai. Indeks tempahan yang belum dipenuhi juga semakin meningkat.
Indeks pekerjaan pula meningkat kepada 56.2 daripada 53.6 sebelum ini yang mana akan mengekalkan jangkaan kepada pengukuhan tambahan pekerjaan.
Terdapat juga peningkatan dalam komponen harga kepada 57.9 daripada 55.7 yang mana menunjukkan tekanan inflasi semakin meningkat beransur-ansur.
Data secara keseluruhan akan mengekalkan jangkaan pertumbuhan ekonomi yang kukuh dengan bacaan 55.3 dengan pertumbuhan ekonomi di sekitar 2.5%.


Swiss Franc Jadi Tumpuan Sesi Eropah, USD Kekal Terbantut!

Pergerakan mata wang kekal terhad ketika pasaran melangkah masuk ke sesi Eropah, menyaksikan dagangan US dolar kekal berlegar di paras ketinggian hampir 20 tahun berbanding pesaing utama.
Cuti Independence Day di Amerika Syarikat pada Isnin mungkin akan terus membataskan dagangan mata wang sehingga ke sesi New York susulan penutupan pasaran saham dan bon AS.
Menjadi tumpuan pelabur pada sesi ini adalah penerbitan data inflasi Switzerland yang terus mencatatkan lonjakan ke paras tertinggi terbaharu 29 tahun dengan mencecah 3.4% pada bulan Jun.
Angka yang dicatatkan dalam indeks harga pengguna (CPI) Switzerland semakin jauh melebihi sasaran Swiss National Bank (SNB) pada 2%, dan meningkat lebih tinggi daripada catatan 2.9% pada bulan Mei.
 Perang Rusia di Ukraine dilihat merupakan faktor utama kepada lonjakan harga di negara itu, selain daripada gangguan rantaian bekalan yang berterusan.
Susulan terbitan data tersebut, mata wang swiss franc kekal menguat di paras tertinggi lima minggu berbanding dolar greenback walaupun reaksi yang dipaparkan tidak terlalu ketara.
Sementara itu, pelabur juga diperlihatkan dengan dagangan euro dan pound sterling yang mempamerkan pergerakan mendatar di tengah-tengah kebimbangan terhadap kemelesetan yang semakin meningkat.
Dolar Aussie pula mencuri peluang untuk bangkit dari paras terendah dua tahun menjelang mesyuarat polisi Reserve Bank of Australia (RBA) pada hari Selasa yang dijangka akan menyaksikan satu lagi peningkatan kadar faedah oleh bank pusat itu sebanyak 50 mata asas kepada 1.35%.


Jualan Runcit UK Jatuh Melebihi Jangkaan Pada September

Jualan runcit UK merosot apabila data tersebut jatuh melebihi daripada jangkaan pada bulan September, kejatuhan ini menyebabkan tumpuan terhadap ekonomi UK semakin meningkat.
Jabatan Perangkaan Negara UK melaporkan jumlah jualan runcit jatuh sebanyak 0.8% pada bulan September berbanding pada bulan Ogos yang mencatat pengurangan sebanyak 0.9% setelah dikaji semula daripada bacaan asal iaitu 1.0%. Hal ini telah memberi kesan negatif terhadap pertumbuhan ekonomi, apabila pertumbuhan ekonomi suku tahun ketiga bertumbuh dengan perlahan sebanyak 1.5% setahun (y/y). Bacaan ini merupakan bacaan terendah sejak suku tahun kedua 2013.
Para penganalisis menjangkakan jualan runcit teras akan meningkat 0.1% pada bulan September.
Berdasarkan kiraan tahun (y/y) jualan runcit meningkat 1.2% pada bulan lepas berbanding jangkaan yang mensasarkan peningkatan 2.1%.
 Jualan runcit teras, tidak termasuk jualan kenderaan dan minyak jatuh sebanyak 0.7% pada bulan September berbanding pada bulan Ogos yang mencatat peningkatan 0.9%.
Berdasarkan kiraan tahunan (y/y), jualan runcit teras meningkat 1.6% pada bulan September berbanding bulan Ogos menunjukkan kenaikan 2.6%.
Pada bulan lepas Bank of Englad (BoE) merencanakan untuk meningkatkan kadar faedah pada bulan-bulan akan datang jika ekonomi dan tekanan inflasi memenuhi jangkaan. Pemain pasaran menjangkakan BoE akan memberi kata putus pada mesyuarat 2 November ini.
Selepas data ini dikeluarkan, matawang GBP merekod kejatuhan sebanyak 45 pip berbanding U.S dolar. Matawang Euro juga merekod kejatuhan iaitu sebanyak 10 pip berbanding GBP setakat jam 5.30 p.m.


Waspada Pelabur! Pasaran Tak Menentu Menuju Hujung Minggu

Pasaran mata wang mula memperlihatkan pergerakan yang tidak menentu pada pembukaan sesi Eropah, menyaksikan mata wang utama kembali menyusut dan USD sedikit meningkat.
Ini dapat disaksikan pada dolar Aussie dan New Zealand yang mencatat kejatuhan agak ketara berbanding dolar greenback apabila pasaran melangkah masuk ke sesi Eropah.
Pergerakan tidak menentu ini sememangnya sudah dijangka memandangkan hari ini merupakan hari terakhir dagangan untuk minggu ini, bulan Mac dan suku pertama 2023 yang mungkin akan menyaksikan aktiviti profit taking.
Minggu depan, akan menjadi minggu yang penting buat kedua-dua mata wang itu susulan mesyuarat polisi Bank Pusat Australia (RBA), dan New Zealand (RBNZ) akan berlangsung.
US dolar pula walaupun meningkat, tetapi masih berlegar pada sekitar paras terendah mingguannya di mana indeks dolar didagangkan pada 102.37 berbanding sekumpulan mata wang utama.
 Tumpuan utama pelabur kini terarah kepada keluaran data perbelanjaan peribadi pengguna (PCE) Amerika Syarikat pada sesi New York.
Sementara itu, mata wang euro juga sedikit berundur tetapi masih kekal didagangkan kukuh pada sekitar paras ketinggian mingguannya berbanding USD menjelang terbitan data inflasi Zon Eropah.
Dalam pada itu, pound turut mengurangkan keuntungannya, dengan susut sedikit dari puncak tertinggi 2 bulan berbanding US dolar.
Bacaan akhir keluaran dalam negara kasar (KDNK) UK menunjukkan ekonomi berkembang 0.6% tahun ke tahun pada suku keempat 2022, lebih baik dari jangkaan untuk kekal dengan pertumbuhan 0.4%.
Sementara itu, yen kekal suram selepas data menunjukkan inflasi Tokyo sedikit turun daripada bacaan sebelumnya pada bulan Mac, dengan catatan 3.2% berbanding 3.3%.
Dolar Kanada pula kekal stabil pada paras tertinggi 5 minggu berbanding greenback, dengan pelabur kini menantikan terbitan data KDNK Kanada pada sesi New York.


USD/CAD Jatuh Ke Paras Terendah Sejak September 2017!

Dolar Kanada berjaya mengekalkan momentum pengukuhan berbanding US dolar untuk minggu keempat berturut-turut didorong sentimen pasaran minyak mentah di samping penyusutan nilai US dolar.
Menjadi eksport utama Kanada, harga minyak mentah dijangka untuk meningkat ekoran laporan serangan terhadap saluran paip bahan bakar terbesar di Amerika Syarikat (AS) sehingga memaksa operasi dihentikan.
Pada carta harga pasangan mata wang USD/CAD, harga telah mencatatkan penurunan sehingga ke paras terendah terbaru sejak September 2017.
Pada Jumaat lalu, kedua-dua mata wang menjadi tumpuan apabila laporan data pekerjaan Kanada dan NFP AS diterbitkan bersama.
Kedua-dua laporan mencatatkan bacaan yang mengecewakan dan gagal menyuntik sokongan untuk lonjakan nilai mata wang masing-masing.
Pun begitu, US dolar dilihat bergerak lebih lemah berbanding dolar Kanada mendorong harga menutup dagangan minggu lalu di paras terendah mingguan sekitar 1.21200.
 Harga kekal bergerak di bawah paras halangan Moving Average 50 (MA50) pada rangka masa 1 jam pergerakan harga untuk isyarat trend bearish.
Penurunan harga pada awal minggu ini perlahan namun dijangka untuk menuju ke paras support 1.20500 untuk harga terus merekodkan paras terendah terbaru 4 tahun.
Untuk situasi kenaikan harga pula, rintangan pada paras 1.21800 akan diuji terlebih dahulu sebelum harga menuju pula ke zon SBR (support become resistance) 1.22700.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Gagal Catat Paras Tertinggi Terbaru, Bakal Menjunam?

Pergerakan harga pada carta pasangan mata wang GBP/USD mula susut semula lebih rendah dari zon resistance selepas harga yang menguji paras ketinggian sekitar 1.37500 sejak minggu lalu masih gagal menembusi ke paras lebih tinggi.
Untuk dagangan awal minggu ini, permulaan dagangan di sesi Asia melihatkan harga membuat kenaikan dan menguji sekali lagi rintangan 1.37500 sebelum harga menjunam pada sesi Eropah.
Penurunan harga mula bergerak di bawah paras 1.37000 dan juga paras sokongan Moving Average 50 (MA50) pada rangka masa 1 jam pergerakan harga yang memberi isyarat awal trend bearish.
Setelah hampir 100 pips penurunan harian dicatatkan sehingga penghujung sesi New York, harga yang menyambung dagangan pada sesi Asia pagi ini (Selasa) kembali pamerkan kenaikan semula.
Paras 1.37000 diuji dan dilihat menjadi halangan sebelum harga dijangka meneruskan penurunan lebih lanjut hari ini.
Penurunan seterusnya dilihat akan menuju zon RBS (resistance become support) pada 1.36000 sebelum penurunan lebih lanjut mampu mencecah sehingga zon RBS 1.35300 dan paras 1.35000.
 Sebaliknya jika berlaku kenaikan semula harga di atas paras 1.37000, zon resistance tersebut kembali diuji semula untuk harga cuba melepasi rintangan sejak beberapa minggu itu.
Kenaikan lebih tinggi dilihat akan menuju paras ketinggian sekitar 1.38300 untuk harga merekodkan paras tertinggi terbaru sejak April 2018.
Pelabur buat masa ini lebih berwaspada sementara menantikan mesyuarat polisi bank pusat England (BOE) pada Khamis ini.
Keputusan mesyuarat bank pusat bakal mempengaruhi dagangan Pound Sterling pada penghujung minggu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Dah Kenapa Euro Tiba-tiba Junam?

US dolar didagangkan bercampur-campur berbanding pesaing utamanya, menyaksikan mata wang euro kecundang susulan laporan mengenai petunjuk dovish dalam langkah Bank Pusat Eropah (ECB) akan datang.
Indeks dolar yang mengukur kekuatan dolar greenback berbanding enam mata wang utama lain, diniagakan pada 102.50 pada sesi Asia.
Bloomberg News melaporkan bahawa Presiden Christine Lagarde dan para penggubal dasar lain akan memilih kenaikan kadar 50 mata asas pada Februari dan mengurangkan peningkatan kepada 25 mata asas mulai Mac.
Hal ini sekali gus mengheret dagangan euro untuk berundur dari puncak ketinggian 8 bulan dan diniagakan lebih rendah pada 1.0788 berbanding US dolar pada sesi Asia hari ini.
Berbeza dengan pound pula, mata wang itu lebih kukuh di paras tertinggi satu bulan berbanding greenback susulan data pekerjaan yang menunjukkan pasaran buruh kekal ketat pada November.
 Susulan pertumbuhan gaji yang semakin tinggi, Bank of England (BOE) mungkin perlu menaikkan kadar faedah sekali lagi atau mengekalkannya tinggi lebih lama.
Pelabur kini mengalihkan tumpuan kepada penerbitan data inflasi UK pada sesi Eropah akan datang.
Sebelum itu, pelabur terlebih dahulu akan menyaksikan keputusan polisi Bank of Japan (BOJ) pada sesi Asia, dengan kenyataan susulan oleh Gabenor Haruhiko Kuroda menjadi fokus utama.
Dagangan yen Jepun sedikit susut sekitar harga 128.80 berbanding US dolar ketika pembukaan sesi Asia.
Di sisi lain, dolar Aussie dan New Zealand pula kekal didagangkan tinggi berbanding dolar Amerika.


Pengukuhan Yen Menekan Harga Pada GBP/JPY, Mampukah Harga Melonjak Semula?

Matawang British Pound bergerak perlahan namun masih kekal berada di paras yang kukuh berbanding matawang utama yang lain sementara pelabur menantikan perkembangan terbaru isu Brexit.
Kini undian pilihanraya UK masih lagi berpihak pada Perdana Menteri Boris Johnson untuk pilihanraya yang bakal diadakan pada Disember nanti.
Bukan sahaja rakyat negara UK, namun sokongan turut dilihat oleh Presiden Amerika Syarikat, Donald Trump yang menyatakan kritikan terbuka terhadap ketua Parti Buruh pembangkang, Jeremy Corbyn dengan mengatakan pemilihan beliau adalah “tidak baik” buat Britain.
Namun, jika dilihat pergerakan harga pada carta pasangan matawang GBP/JPY semalam, harga membuat penurunan sekitar 100 pips dari paras zon resistance.
Penurunan adalah disebabkan pengukuhan Yen yang menekan harga ke paras lebih rendah berikutan sentimen pasaran yang kembali berisiko selepas laporan China yang meragui rundingan jangka masa panjang bersama Amerika Syarikat sukar untuk mencapai kesepakatan.
 Harga yang bergerak hampir menyentuh paras ketinggian 140.700 pada zon resistance semalam kemudiannya dilihat telah melakukan penurunan lebih rendah melepasi garisan sokongan pada Moving Average 50 (MA50) menuju paras 139.600.
Bersambung pada sesi dagangan Asia hari ini, harga dilihat mula membuat kenaikan semula namun masih bergerak di bawah paras MA50 dengan pergerakan perlahan menuju pembukaan sesi pasaran Eropah.
Jika risiko pasaran terus mengukuhkan Yen, harga bakal ditekan ke paras lebih rendah menuju zon support pada 139.200. Harga beberapa kali menguji zon tersebut pada minggu lalu namun gagal meneruskan penurunan ke paras lebih rendah.
Namun jika harga kembali membuat kenaikan berkemungkinan disokong bacaan data PMI perkilangan UK yang memberangsangkan, harga bakal menguji semula paras ketinggian semalam sebelum meneruskan kenaikan menuju paras resistance pada 141.300.
Lihat gambar carta pasangan matawang GBP/JPY di bawah untuk rujukan teknikal analisis anda.


Penurunan Ketara Dipamerkan AUD/USD Susulan Minit Mesyuarat RBA Diterbitkan

Dolar Australia menjadi matawang tumpuan pada sesi Asia hari ini berikutan penerbitan minit mesyuarat oleh bank pusat Australia untuk mesyuarat pada awal Februari lalu di mana kadar faedah terus dikekalkan di paras terendah 0.75%.
Dolar Aussie mempamerkan penyusutan ketara susulan minit diterbitkan dengan pelabur menilai nada yang dovish pada polisi oleh bank pusat.
Reserve Bank of Australia (RBA) memberikan isyarat untuk pelonggaran polisi lebih lanjut jika diperlukan dan adalah sesuai untuk menjangkakan tempoh lebih panjang bagi kadar faedah yang rendah.
Penurunan kadar faedah lebih rendah bakal mendorong ekonomi mencapai sasaran pekerjaan dan inflasi namun harus seimbangkan dengan risiko kadar yang rendah, termasuk impak terhadap rakyat.
Dengan melihatkan polisi moentari yang cenderung bernada dovish, pelabur akan menjangkakan penurunan pada nilai matawang dolar AUD. Hal ini menyebabkan penurunan harga pada carta pasangan matawang AUD/USD pagi ini.
Harga telah membuat penurunan sekitar 30 pips pada awal permulaan sesi Asia dibuka sehingga harga menuju ke zon tumpuan sekitar 0.66850.
 Harga yang telah berada di bawah paras halangan Moving Average 50 (MA50) sejak penurunan semalam menunjukkan kecenderungan trend bearish pada carta AUD/USD.
Ditambah dengan risiko Coronavirus yang semakin meningkat, harga berkemungkinan akan meneruskan penurunan ke paras lebih rendah menuju zon support di bawah paras 0.66700.
Penurunan yang berjaya melepasi zon support tersebut akan mencatatkan penurunan ke paras terendah terbaru sejak dagangan Mac 2009.
Namun jika harga kembali membuat kenaikan semula, antara zon tumpuan yang dilihat akan menjadi destinasi kenaikan harga adalah pada zon SBR (support become resistance) pada 0.67400.
Dan seterusnya kenaikan lebih tinggi akan menuju zon resistance pada ketinggian 0.67700.
Lihat gambar carta pasangan matawang AUD/USD di bawah untuk rujukan analisis teknikal anda.


Pengukuhan Data Ekonomi Eropah Kembali Mengangkat Dagangan Pound Dan Euro

Pasaran sesi Eropah hari ini menyaksikan lonjakan dagangan dolar euro berbanding USD yang disokong oleh pertumbuhan yang memberangsangkan dalam sektor pembuatan dan perkhidmatan di Zon Eropah.
Jerman mencatatkan pertumbuhan yang tidak dijangka dalam sektor pembuatan, di mana bacaan PMI meningkat kepada 47.8 pada Februari daripada 45.3 bulan sebelumnya dan jauh lebih baik dari jangkaan sebanyak 44.8.
Bagaimanapun, bacaan yang dicatatkan masih dikategorikan sebagai menguncup, merujuk kepada perantaraan 50.0 yang memisahkan penguncupan dan pengembangan.
Hal ini berbeza pula dengan bacaan PMI bagi sektor perkhidmatan Jerman yang menyusut kepada 53.3 daripada bacaan 54.2 yang dicatatkan pada Januari, dan tersasar daripada jangkaan pasaran untuk bertumbuh sebanyak 53.8.
Selain itu, sektor perkhidmatan Perancis mencatat pertumbuhan kepada 52.6 daripada penyusutan 51.1 yang direkodkan pada Januari dan melebihi jangkaan pasaran untuk meningkat 51.4.
 Sementara itu, data PMI pembuatan Perancis kembali mencatatkan penguncupan pada Februari dengan bacaan 49.7 daripada 51.1 bulan lalu, serta lebih rendah daripada jangkaan untuk kenaikan 50.7.
Ini merupakan penguncupan pertama aktiviti perkilangan di Perancis dalam tempoh 7 bulan ekoran penurunan pesanan baru disebabkan permintaan rendah sektor automotif, penghentian pengeluaran Boeing 737 Max dan gangguan berkaitan coronavirus.
Secara keseluruhannya, pertumbuhan dalam sektor pembuatan zon Eropah meningkat ke paras tertinggi 12 bulan kepada 49.1 daripada 47.9, manakala perkhidmatan merekodkan bacaan tertinggi dalam tempoh 2 bulan kepada 52.8 daripada 52.5.
Tumpuan pasaran juga terarah kepada pengeluaran data PMI UK, di mana sektor pembuatan memperlihatkan pertumbuhan tertinggi dalam tempoh 10 bulan dengan bacaan 51.9 pada Februari daripada 50.0 bulan lalu dan jauh lebih baik daripada jangkaan untuk kenaikan 49.7
Berbeza pula dengan bacaan PMI perkhidmatan yang menurun lebih rendah kepada 53.3 daripada 53.9 yang dicatatkan bulan lalu, dan sedikit tersasar daripada pasaran untuk meningkat 53.4.
Bacaan memberangsangkan ini telah mendorong matawang pound untuk diniagakan meningkat berbanding USD.


US Dolar Terus Menyusut Dalam Sesi Dagagan Eropah, Tumpuan Pelabur Pada Reformasi Cukai

Matawang U.S dolar terus menyusut berbanding matawang utama pada hari Jumaat, namun penyusutan ini dijangka hanya besifat sementara kerana pelan reformasi cukai U.S itu telah diluluskan oleh ahli The House.
Berdasarkan laporan pada awal pagi ini, wakil the House telah membuat kenyataan bahawa mereka meluluskan pelan reformasi cukai tersebut dan akan didebatkan dalam ahli Senat.
Pelabur masih lagi berwaspada terhadap isu ini kerana ahli majoriti Republik lebih kecil daripada majoriti ahli Senat dan pada ketika ini pelabur menjangkakan tiada tindakan susulan berkenaan reformasi cukai pada minggu hadapan.
Selain itu, turut mendorong penyusutan matawang U.S dolar ialah data pekerjaan dan industri yang lemah.
 Berdasarkan laporan Jabatan Buruh U.S, tuntutan pengangguran meningkat sebanyak 10,000 kepada 249,000 bagi minggu yang berakhir pada 11 November. Penganalisis menjangkakan 4000 pengurangan dalam tuntutan pengangguran.
Indeks Pembuatan Philly Fed bagi bulan November jatuh kepada 22.7 daripada bacaan 27.9. Bacaan bulan November juga tersasar daripada jangkaan penganalisis yang mensasarkan pada bacaan 25.
Indeks US dolar yang mengukur kekuatan matawang greenback berbanding enam matawang yang lain menyusut sebanyak 0.23% kepada 93.62 setakat jam 5.30 petang.
U.S dolar menyusut sebanyak 0.47% kepada 112.53 berbanding yen setakat jam 5.30 petang, manakala US dolar menyusut sebanyak 0.21% kepada 0.9919 berbanding CHF setakat jam 05.30 petang
Matawang Euro mengukuh sebanyak 0.21% kepada 1.1795. GBP/USD juga mengukuh sebanyak 0.37% kepada 1.3243.


Aussie Melemah Sementara Menanti Beberapa Data Penting Dari Australia dan China

Aussie melemah dalam sesi Asia pada Selasa menjelang data kajian perniagaan disamping menanti beberapa laporan ekonomi penting dari China seperti data jualan runcit dan pengeluaran industri.
US Dollar Index yang mengukur kekuatan US Dollar berbanding matawang utama yang lain, kali terakhir didagang merosot sebanyak 0.12 peratus kepada 101.26.
AUD/USD didagang menjunam pada 0.05 peratus manakala USD/JPY dinilai pada 114.93, meningkat sebanyak 0.04 peratus.
Sementara itu, GBP/USD merosot sebanyak 0.07 peratus.
 China dijangka akan melaporkan laporan pelaburan asset tetap bagi bulan Januari dengan jangkaan peningkatan sebanyak 8.2 peratus. Sementara itu, data jualan runcit dan pengeluaran perindustrian juga dijangka akan meningkat sebanyak 6.2 peratus dan 10.5 peratus.
Pasaran global akan mengharungi minggu yang agak sibuk sepanjang minggu ini dengan keputusan semakan dasar oleh beberapa bank pusat termasuk Amerika Syarikat, Jepun, UK dan Switzerland.
Antara yang menjadi tumpuan bagi minggu ini ialah keputusan mesyuarat dasar dua hari oleh Fed pada awal pagi Khamis dengan jangkaan yang agak kuat terhadap prospek kenaikan kadar pertama oleh Fed dalam tahun ini.
Di samping itu, pelabur juga bakal memerhatikan beberapa isu penting yang bakal diumumkan hasil daripada mesyuarat dua hari oleh kumpulan G20 bagi mendapatkan maklumat lanjut mengenai kekuatan ekonomi global.

Buang Jauh-Jauh 5 Mindset Ini Kalau Nak Berjaya Dalam Forex


Data China Membunuh Harapan Aussie dan Kiwi Dalam Sesi Ini

Dollar Australia dan New Zealand mencatat kemerosotan berbanding US Dollar berikutan kebimbangan yang berterusan terhadap ekonomi China. Ekonomi kedua dunia itu sebelum ini melaporkan data perdagangan yang dianggap mengecewakan pasaran.
AUD/USD merosot 0.34% kepada 0.7534.
AUD/USD, 30 minit
Terdahulu, China mengumumkan kejatuhan lebihan perdagangan dari $52.05 billion yang dicatat pada bulan Ogos kepada hanya $41.99 billion.
Laporan itu juga menunjukkan bahawa eksport China jatuh 10.0% pada bulan September. Data import juga dicatat menurun sebanyak 1.9%.
 China merupakan rakan dagangan terbesar bagi Australia, serta rakan eksport kedua terbesar bagi New Zealand.
NZD/USD pula menyusut 0.10% kepada 0.7056.
NZD/USD, 30 minit
Sementara itu, matawang AS terus mendapat sokongan selepas minit mesyuarat dasar Fed.
US Dollar Index yang mengukur kekuatan Dollar kali terakhir dinilai pada 97.93.

Anda tahu apa yang terjadi dengan komoditi hitam pagi tadi? Baca segera artikel ini!


Theresa May Bakal Kalah Undian Parlimen 15 Januari Nanti?

Matawang dollar USD kembali melonjak dari paras terendah tiga bulan pada dagangan Khamis semalam dan mengukuh semula berbanding EURO dan Yen selepas Pengerusi Fed, Jerome Powell dalam kenyataannya menyebut bahawa bank pusat AS berhasrat untuk memperhalusi semula secara terperinci penyata imbangan, seterusnya kembali memberi isyarat proses pengetatan dasar di Amerika Syarikat masih belum berakhir. Beliau juga berpendapat bahawa tiada sebarang risiko kegawatan ekonomi dalam jangka masa terdekat dan menjangkakan data ekonomi akan terus meneruskan momentum yang positif. Namun, beliau masih mengulangi kenyataan sebelum ini di mana bank pusat masih boleh bersabar dan boleh berubah secara fleksibel dan cepat bergantung pada data ekonomi semasa. Kenyataan berunsur positif tersebut sedikit melegakan pelabur terhadap dagangan USD sebelum ini yang menyusut ekoran kenyataan dovish bank pusat setelah minit mesyuarat FOMC dikeluarkan awal pagi semalam. Data ekonomi yang menjadi tumpuan di Amerika Syarikat hari ini adalah data indeks harga pengguna yang akan dikeluarkan jam 9.30 malam ini.
 Sementara, tumpuan utama pasaran adalah kepada isu Brexit yang semakin menghampiri kemuncak rundingan. Matawang Sterling didagangkan berisiko dan berada pada paras terendah satu minggu berbanding EURO pada dagangan Khamis selepas Perdana Menteri Britain Theresa May telah kehilangan dua undian di Parlimen dalam masa dua hari menambahkan lagi kebimbangan terhadap ketidaktentuan Brexit yang melanda pasaran sebelum ini. Namun, sedikit melegakan apabila penggubal undang-undang Britain pada Rabu meminta kerajaan menyediakan plan B jika PM May gagal memenangi undian Parlimen pada 15 Januari ini untuk pelan Brexit beliau. Hal ini telah mengurangkan sedikit peluang Britain akan meninggalkan Kesatuan Eropah tanpa sebarang perjanjian demi menjaga hubungan mereka untuk masa yang akan datang. Sekiranya undian Parlimen berjalan lancar dan PM May berjaya mendapat sokongan terhadap pelan Brexitnya, Sterling dijangka akan bergerak kukuh pada dagangan tahun ini. Data ekonomi tumpuan utk GBP hari ini adalah pada jam 5.30 petang ini iaitu data GDP (KDNK) yang dijangka kekal di paras 0.1% dan juga data pengeluaran kilang yang dijangka akan mencatatkan peningkatan.


Dolar Aussie Lemah Ekoran Jangkaan RBA Akan Turunkan Kadar Faedah Pada Februari

Dagangan dolar Amerika kukuh pada sesi Eropah meskipun pada awalnya ia sedikit terkesan oleh laporan mengenai Iran sedang membincangkan 13 senario tindak balas yang akan dikenakan ke atas Amerika Syarikat susulan serangan udara di Baghdad baru-baru ini.
Ketegangan antara AS dan Iran kekal menjadi tumpuan utama pasaran dan perkembangan mengenainya akan terus dipantau dengan lebih dekat, lebih-lebih lagi selepas Iran mengeluarkan ancaman serangan balas tersebut.
Dalam perkembangan terbaru perdagangan, China dilaporkan tidak akan menaikkan kuota import tahunan bijirinnya untuk memenuhi tuntutan daripada Amerika Syarikat.
Naib Menteri Pertanian dan Urusan Luar Bandar China, Han Jun mengeluarkan kenyataannya hari ini kepada Caixin bahawa kuota import bagi gandum, jagung dan beras tidak akan dinaikkan kerana ia adalah kuota yang ditetapkan secara global, oleh itu mereka tidak akan mengubahnya semata-mata hanya untuk satu negara.
 Penerbitan data PMI bukan pembuatan bagi bulan November pada malam ini dijangka akan menunjukkan peningkatan, berbeza dengan bacaan mengecewakan oleh sektor pembuatan.
Kelemahan dolar Aussie yang dipengaruhi oleh ketegangan AS dan Iran, terus menerima tekanan ekoran jangkaan untuk pemotongan kadar faedah oleh Reserve Bank of Australia (RBA) pada Februari semakin meningkat.
Penganalisis berpendapat bahawa RBA akan menggunakan situasi kebakaran yang semakin memburuk di Australia sebagai faktor kepada pemotongan kadar faedah pada bulan depan memandangkan ia boleh menjejaskan pertumbuhan negara itu.
Di pasaran eropah, euro diniagakan susut berbanding US dolar menjelang penerbitan data infasi zon Eropah yang dijangka mempamerkan bacaan yang memberangsangkan dengan indeks CPI teras diunjurkan mencatat paras tertinggi iaitu 1.3%.


Sentimen Terkini Pasaran Forex Setakat Pagi ini

Matawang USD didagangkan rendah pada awal minggu dagangan selepas pegawai Federal Reserve (FED) menyatakan kenyataan yang agak berhati-hati mengenai prospek pertumbuhan global dan menyebabkan pelabur menilai semula kenaikan kadar faedah di Amerika Syarikat akan datang. USD sebelum ini didorong oleh pengetatan dasar monetari FED atas faktor perkembangan ekonomi yang mantap dan peningkatan dalam purata pendapatan. Kenaikan kadar faedah untuk kali keempat pada tahun ini dijangka akan ditetapkan bulan depan dan 2 lagi kenaikan menjelang Jun 2019.
Namun, ulasan pada hari Jumaat lalu oleh Naib Presiden FED iaitu Richard Clarida menegaskan bahawa terdapat kelembapan di dalam pertumbuhan ekonomi global yang dijangka akan memberi kesan kepada Amerika Syarikat. Kenyataan ini juga turut disampaikan oleh Presiden Bank of Dallas, Robert Kaplan, dalam satu wawancara Fox Business. Berikutan komen ini, pelabur mula mempersoalkan sama ada pengukuhan Dollar hampir berakhir dengan penanda aras hasil bon 10 tahun AS menurun.
 Matawang Euro didagangkan mengukuh atas faktor sifat anti-dollar dan sentimen pasaran global yang semakin pulih. Tambahan lagi, Euro juga menerima rangsangan daripada harapan bahawa Perdana Menteri Itali, Giuseppe Conte sanggup bekerjasama dengan Kesatuan Eropah mengenai bajet defisit mereka. Dalam perkembangan di UK pula, Pound Sterling masih lagi tidak menentu atas faktor pergolakan rancangan Brexit oleh Perdana Menteri Theresa May. GBP dijangka akan terus tertekan sehingga pasaran mendapat keputusan yang lebih jelas mengenai perkembangan perjanjian Brexit.
Matawang AUD antara matawang yang kukuh setakat ini selepas terdapat sedikit keredaan dalam perselisihan perdagangan antara AS-China selepas Presiden Donald Trump mengatakan dia mungkin tidak akan mengenakan lebih banyak tarif ke atas import China jika terdapat persetujuan di antara dua pihak.


Ini Sebab Sterling Melonjak Pada Dagangan Jumaat Lalu

Dollar USD menunjukkan pengukuhan nilainya berbanding matawang utama yang lain pada awal dagangan Isnin walaupun berdepan kebimbangan pelabur terhadap jangkaan Federal Reserve (FED) berkemungkinan tidak akan meneruskan kenaikan kadar faedah pada tahun ini. Pengerusi FED, Jerome Powell pada kenyataan minggu lalu menjelaskan bahawa bank pusat mampu bersabar untuk penangguhan pada dasar monetari bergantung pada kadar inflasi. Data ekonomi pada Jumaat menunjukkan indeks harga pengguna di Amerika Syarikat untuk bacaan Disember telah jatuh ke paras terendah pertama kali dalam tempoh 9 bulan.
Sementara itu, matawang EURO menunjukkan penurunan sejak dagangan Jumaat lalu setelah data ekonomi di Itali, iaitu ekonomi ketiga terbesar di zon Eropah berada dalam risiko ke arah kegawatan ekonomi.
 Manakala, isu Brexit kembali memberi kejutan terhadap pasaran apabila matawang Sterling kembali melonjak pada Jumaat dan menunjukkan pengukuhan nilainya setelah didagangkan berisiko sepanjang minggu lalu. Ini adalah berikutan laporan bahawa Britain akan memohon untuk menangguhkan tarikh rasmi pengunduran Britain dari Kesatuan Eropah (EU) yang dijadualkan pada 29 Mac nanti.
Ini akan kembali membuka peluang kepada Perdana Menteri Britain Theresa May untuk berusaha mendapatkan sokongan terhadap pelan Brexit beliau. Undian terakhir sepatutnya dijadualkan berlangsung pada minggu ini, namun pelabur melihat PM May besar kemungkinan bakal mengalami kekalahan dalam undian Parlimen tersebut. Dengan tindakan penangguhan itu kembali melonjakkan semula nilai Sterling dalam pasaran buat masa ini.
Data ekonomi tumpuan di Britain minggu ini akan terarah kepada data indeks harga pengguna serta indeks harga pengeluar pada Rabu ini dan pada Jumaat pula, data jualan runcit pula akan menjadi tumpuan.


Harga Minyak Dunia Meneruskan Junaman, Brent Meleset 3.08% Setakat Ini

Harga minyak mentah dunia meneruskan junaman pada Jumaat dengan minyak mentah US kini menghampiri paras $44 setong.
Minyak Brent (Brent-oil), penanda aras global bagi minyak mentah didagang di sekitar $46.70 setong jatuh 2.93% setakat pukul 7.07 pm berbanding pukul 3.24 pm tadi hanya susut 1.16%.
Manakala minyak WTI (West Texas Intermediate) didagang di sekitar $44.13 setong jatuh 3.08% berbanding pukul 3.25 pm berada di sekitar $44.94.
Berita tentang peningkatan pengeluaran menyelubungi pasaran ini walaupun aktiviti pengeluaran berkurangan di Amerika Syarikat minggu lalu, dengan data EIA menunjukkan pengurangan bekalan lebih dari jangkaan.
 Data EIA semalam menunjukkan pengurangan jumlah bekalan sehingga 6.3 juta tong pada minggu berakhir 30 Jun yang membawa kepada jumlah semasa 502.9 juta. Jangkaan pasaran bagi data kali ini ialah pengurangan 2.4 juta tong.
Data tersebut menunjukkan pengukuhan permintaan di Amerika Syarikat, tetapi diseimbangkan oleh kenaikan 1% pengeluaran mingguan kepada 9.34 juta tong sehari.
Keluaran oleh OPEC pula meningkat pada bulan kedua berturut-turut pada Jun seperti yang dilaporkan oleh penyelidik pasaran minyak di Thomson Reuters.
Usaha negara-negara OPEC terganggu oleh peningkatan keluaran dari Libya dan Nigeria yang dikecualikan dari perjanjian pemotongan sehingga Mac 2018.


Kalau Pound Makin Parah, GBP/USD Boleh Menjunam Lagi

Pound Sterling menyusut pada dagangan sesi Eropah semalam susulan keputusan mesyuarat polisi bank pusat England diumumkan.
Bank of England (BOE) mengekalkan kadar faedah di paras terendah pada 0.10% dan juga pelonggaran polisi (QE) tidak berubah pada £754 bilion.
Namun, perbincangan mengenai pertimbangan kadar faedah negatif telah memberi tekanan terhadap Pound Sterling sehingga mengalami penurunan.
Pada carta harga bagi pasangan matawang GBP/USD semalam, harga telah menjunam sekitar 110 pips hampir mencecah paras 1.28600 di zon RBS (resistance become support).
Namun harga kembali melonjak semula lebih tinggi dari paras terjunan sehingga hampir mencapai paras 1.30000 pada awal sesi New York ekoran penyusutan US dolar dalam pasaran.
Harga yang kembali bergerak di atas paras sokongan Moving Average 50 (MA50) bakal memberi petunjuk harga berkemungkinan akan meneruskan kenaikan lebih tinggi.
 Kenaikan harga yang melepasi paras 1.3000 yang juga merupakan zon SBR (support become resistance) akan mendorong harga menuju ke zon tumpuan seterusnya pada 1.31500.
Sebaliknya jika harga kembali menjunam semula, paras terendah harian semalam pada zon RBS akan kembali diuji.
Penurunan lebih rendah harga yang melepasi zon tersebut dilihat akan menuju pula ke zon support pada 1.27600.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


8 Berita Forex Penting Tumpuan Pasaran Minggu Ini (14-18 September 2020)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Minit Mesyuarat Bank Pusat Australia (Selasa 9.30 Pagi): Pasaran akan meneliti butiran mesyuarat polisi Reserve Bank of Australia (RBA) pada awal September ini pada minit yang akan diterbitkan. RBA telah mengekalkan kadar faedah serta pelonggaran polisi bakal dilanjutkan dalam berdepan krisis pandemik yang masih mengancam ekonomi.
Data Pekerjaan UK (Selasa 2.00 Petang): Dengan gelombang terbaru pandemik yang kembali menggugat pemulihan ekonomi di UK, sektor buruh diramalkan merosot dengan jangkaan kadar pengangguran akan meningkat.
Data Inflasi UK (Rabu 2.00 Petang): Bacaan kadar inflasi tahunan UK bakal menurun dengan ketidakstabilan ekonomi yang bergelut untuk tahun ini.
 Data Jualan Runcit AS (Rabu 8.30 Malam): Dengan jangkaan aktiviti perbelanjaan pengguna masih lagi perlahan di Amerika Syarikat akibat peningkatan kes Covid-19, kadar jualan runcit untuk bulan Ogos bakal menurun.
Mesyuarat FOMC (Khamis 2.00 Pagi): Mesyuarat polisi bank pusat Amerika Syarikat akan menjadi acara tumpuan pada minggu ini yang akan mempengaruhi pergerakan matawang US dolar. Pelabur akan memberi perhatian terhadap unjuran polisi oleh Federal Reserve (Fed) berdasarkan keadaan ekonomi semasa.
Data Pekerjaan Australia (Khamis 9.30 Pagi): Selain terpalit dengan krisis hubungan bersama China, Australia kini berdepan situasi kemelesetan berikutan penguncupan pertumbuhan ekonomi pada tahun ini. Ekonomi dijangka akan kehilangan pekerjaan yang tinggi serta pengangguran juga bakal meningkat.
Mesyuarat Polisi Bank Pusat Jepun (Khamis, Sesi Asia): Selepas pengumuman pengunduran Perdana Menteri Jepun, Shinzo Abe baru-baru ini atas faktor kesihatan, tumpuan terbaru di Jepun adalah terhadap mesyuarat polisi monetari Bank of Japan.
Mesyuarat Polisi Bank Pusat England (Khamis 7.00 Malam): Bank of England (BOE) telah mengekalkan kadar faedah di paras terendah 0.10% setelah diturunkan sejak Mac lalu. Ahli jawatakuasa dijangka akan terus mengundi untuk mengekalkan kadar secara majoriti dan unjuran polisi akan terus diteliti.


Emas Mula Menjunam Dengan Mendadak Semenjak Sentimen Pasaran Berubah

Emas sedang mengalami penurunan yang mendadak disebabkan oleh pengukuhan US Dollar. Logam berharga tersebut tenggelam kepada paras terendah gara-gara prospek peningkatan kadar yang lebih tinggi oleh Fed.
Emas dalam sesi ini jatuh sebanyak 0.9% kepada $1,171.18 troy ounce kepada paras terendah sejak bulan Februari yang lalu.
Bagi bulan ini sahaja, emas tenggelam kira-kira 7.6% bulan ini sejak mula merosot tiga minggu lalu.
 Dalam bulan ini, silver futures mula memasuki bear market apabila dasar Trump terus menguasai pasaran. Trump dikatakan akan meningkatkan perbelanjaan infrastruktur dan memulihkan semula ekonomi.
Presiden Emori Capital Management Inc iaitu Tetsu Emori melalui perbualan telefon, selepas Trump memenangi pilihanraya, sentimen pasaran telah berubah secara mendadak. Emas semakin ditolak kebawah semenjak US Dollar menjadi lebih kukuh.

Dua Bank Utama Australia Ini Didenda Sebanyak $15 Juta!


Pandangan Mingguan Pasaran Emas Dunia (5-9 Disember)

Berikutan laporan data NFP yang dikeluarkan munggu lepas menggambarkan The Fed begitu pasti akan menaikkan kadar bulan ini, tetapi jangkaan kepada pelonggaran polisi pada 2017 akan mengurangkan potensi untuk penyusutan harga emas dan kadar kejatuhan akan menjadi perlahan.
Apa yang berlaku dalam zon Eropah terus diselubungi dengan sentimen terkini dari Itali berikutan perletakan jawatan oleh Mateo Renzi dan pengundian “tidak” terhadap perubahan perlambagaan Itali telah menolak harga emas ke atas pagi tadi.
Minggu lepas emas mencatatkan kejatuhan empat minggu berturut-turut walaupun kadar kejatuhan ini semakin perlahan. Harga emas dilihat memulih pada Jumaat di atas paras $1,170 berikutan ‘support’ yang ada di sekitar $1,160.
Jangkaan pertumbuhan ekonomi global yang dinamik,hasil-bon (bond-yields), tren kenaikan US dolar dan ‘risk appetite’ akan terus mendominasi komoditi emas dalam minggu ini.
Rekod data terbaru dari COT (commitment of trader) mencatatkan kejatuhan dalam jumlah pembelian emas non-commercial kepada 151,570 pada minggu terkini dari 167,085 minggu sebelum. Ini merupakan kejatuhan ketiga berturut-turut dan merupakan paras terendah sejak lewat Februari. Data ini akan terus mengurangkan risiko kecairan posisi berlebihan (aggressive position liquidation).
Terdapat penjualan emas yang berterusan di pasaran Exchange Traded Funds (ETF) sejak beberapa bulan lepas disebabkan keyakinan yang semakin kurang dan juga data dalam SPDR Gold Trust akan terus mempengaruhi harga komoditi ini.
Referendum Itali ini sudah dijangka akan memberikan impak yang penting kepada sentimen pasaran dengan perhatian kepada risk-appetite yang akan mempengaruhi harga emas.
 Itali yang telah mengundi ‘tidak’ bagi reformasi perlembagaan akan menyebabkan risk appetite pada masa ini berkurangan yang akan meningkatkan kebimbangan dalam ekonomi Kesatuan Eropah.
Khamis ini mesyuarat ECB akan memberikan impak negatif kepada emas, jika terdapat komen dovish dari Draghi dan begitu juga sebaliknya.
Data-data ekonomi dari US akan diberikan perhatian teliti dengan jangkaan ekonomi US yang semakin baik meningkatkan potensi kenaikan kadar bulan ini.
Data ISM-manufacturing akan dikeluarkan malam ini dengan data Jobless claims pada Khamis dan indeks keyakinan pengguna pada hari Jumaat. Data yang kuat akan memberikan tekanan kepada hasil-bon (bond-yields) dan emas. Catatan yang kurang meyakinkan dalam data petunjuk ekonomi US akan mengurangkan kenaikan kadar pada 2017. Hal ini juga akan memberi impak positif kepada emas.
Data trade balance (imbangan perdagangan) China pada Khamis juga akan diberikan perhatian dimana data yang lemah akan mengurangkan mood risk appetite dalam pasaran yang akan menyokong harga emas. Dalam masa yang sama, kejatuhan mendadak dalam rizab matawang China akan meningkatkan permintaan terhadap emas. Rizab matawang asing China akan dikeluarkan pada Rabu.
Secara keseluruhan, perhatian masih lagi terarah kepada bakal Presiden US Donald Trump dengan pendirian-pendirian terkini beliau tentang masa depan ekonomi US.
Disember Merupakan Bulan Yang Agak Suram Buat Logam Kuning?


USD Kukuh Jinakkan Semula EUR/USD Ke Paras $1.1000

Pergerakan pasaran pada pembukaan awal minggu semalam agak bercampur ketika pelabur masih lagi menghadam data-data ekonomi penting yang telah diterbitkan, namun US dolar berjaya memaparkan pengukuhan di sesi New York.
Pengukuan US dolar dilihat masih menerima tempias positif daripada laporan pekerjaan NFP Amerika Syarikat (AS) yang memberangsangkan diterbitkan pada Jumaat lalu.
Situasi ini dilihat kembali membuka ruang untuk Federal Reserve (Fed) meneruskan pengetatan dasar, namun Pengerusi Jerome Powell seolah memberi gambaran pada mesyuarat FOMC minggu lalu bahawa kenaikan kadar faedah bakal dihentikan.
Jawapan mungkin akan lebih jelas setelah pasaran meneliti data inflasi AS yang akan diterbitkan minggu ini.

Meneliti carta harga pasangan mata wang EUR/USD, harga yang menunjukkan peningkatan pada di sesi Asia semalam mencapai 1.10500 sebelum mendatar di sesi Eropah di sekitar tersebut.
Kemudian corak penurunan harga dipaparkan semula pada sesi New York dengan harga dilihat kembali semula ke paras jangkaan 1.10000.
 Penurunan yang turut melepasi paras Moving Average 50 (MA50) pada rangka masa 1 jam di carta EUR/USD juga memberi isyarat untuk harga menyambung pergerakan bearish sebelum ini.
Jika harga meneruskan penurunan di bawah paras 1.10000 hari ini (Selasa), zon sokongan pada 1.09000 dilihat akan menjadi tumpuan untuk dituju selain harga juga akan cuba mengatasi paras terendah dicecah minggu lalu.
Jika penurunan lebih rendah masih berjaya diteruskan lagi, sasaran harga boleh mencecah ke paras sekitar 1.08000.
Namun jika harga berjaya bertahan dari jatuh dan melantun semula dari paras 1.10000, kenaikan boleh dijangkakan menuju semula zon rintangan pada 1.10800 yang telah diuji harga untuk 2 minggu berturut-turut sebelum ini.
Jika kenaikan diteruskan mengatasi rintangan berikut, paras ketinggian terbaru 14 bulan bakal dicatatkan dengan sasaran seterusnya harga adalah pada 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tersasar Daripada Jangkaan, Tuntutan Pengangguran UK Catat Bacaan Lebih Baik Pada Mac

Pejabat Perangkaan UK (ONS) hari ini melaporkan angka pertumbuhan pekerjaan di UK dilihat bertumbuh dengan lebih perlahan pada Mac berbanding bulan sebelumnya disebabkan penutupan aktiviti ekonomi bagi membendung penularan coronavirus.
Kadar pengangguran UK dilaporkan meningkat kepada 4.0% dalam tiga bulan hingga Februari dari paras terendah 45 tahun yang dicatatkan bulan lalu iaitu pada 3.9%.
Walau bagaimanapun, terdapat 172,000 pertambahan pekerjaan telah direkodkan dalam tempoh tersebut, iaitu lebih baik daripada unjuran awal untuk bertambah sebanyak 102,000.
 Selain itu, indeks purata pendapatan UK dalam tiga bulan hingga Februari, tidak termasuk bonus, menyusut kepada 2.9% daripada 3.1% yang direkodkan pada bulan sebelumnya, dan lebih rendah daripada unjuran pasaran untuk menyusut 3.0%.
Sementara itu, faedah pengangguran yang dituntut oleh warga UK pula mengejutkan pasaran dengan hanya meningkat sebanyak 12,200 daripada 6,000 tuntutan yang disemak semula pada bulan sebelumnya, malah jauh tersasar daripada jangkaan pasaran untuk meningkat 172,000 pada bulan Mac.
Namun begitu, kesan penutupan ekonomi disebabkan coronavirus ke atas sektor pekerjaan masih belum dapat dilihat sepenuhnya memandangkan data yang dikeluarkan ini turut merangkumi bacaan yang diambil sebelum lebih banyak aktiviti ekonomi di negara itu ditutup pada 23 Mac.


Pasaran Kewangan Sedikit Pulih, Risiko Coronavirus Mulai Reda?

Dagangan dolar USD kekal meneruskan momentum pengukuhannya sehingga ke sesi Eropah berbanding beberapa matawang utama dan terus diniagakan meningkat berbanding safe-haven yen sementara kebimbangan terhadap coronavirus semakin berkurang.
Tindakan China untuk mengurangkan impak ekonomi akibat coronavirus dilihat telah menyokong sentimen, di mana pasaran saham dan matawang yuan China mula mempamerkan pemulihan pada sesi dagangan hari ini.
Matawang safe-haven yen dan swiss franc menurun sekitar 0.3% manakala dagangan emas pula mencatatkan penurunan yang juga disebabkan oleh pengukuhan dolar USD.
Dalam perkembangan terbaru coronavirus, kematian kedua di luar China telah disahkan berlaku di Hong Kong sementara bilangan kes yang dicatatkan meningkat kepada lebih 20,000 di China serta menyebabkan 425 kematian.
 Selain itu, Hyundai Motor terpaksa menggantung pengeluarannya di Korea Selatan berikutan gangguan dalam bekalan komponen peralatan dari China, di mana banyak kilang ditutup disebabkan penularan wabak coronavirus.
Di sisi lain, dolar Aussie juga mengukuh berbanding USD susulan Reserve Bank of Australia (RBA) memutuskan untuk mengekalkan kadar faedah pada 0.75% serta kenyataan susulan yang menandakan bank pusat tidak tergesa-gesa untuk melakukan pelonggaran.
Namun, kenyataan Gabenor RBA Philip Lowe pada awal pagi esok tetap menjadi tumpuan utama pasaran untuk mendapatkan gambaran lebih jelas mengenai pandangan beliau terhadap ekonomi.
Sementara itu, matawang pound kembali menunjukkan peningkatan selepas jatuh menghampiri paras terendah 6 minggu berbanding USD ekoran kenyataan PM UK Boris Johnson yang menimbulkan kebimbangan terhadap kemungkinan UK akan menamatkan tempoh peralihan Brexit tanpa perjanjian dagang bersama Kesatuan Eropah (EU).


Melonjak 170 Pips, USD/JPY Dah Naik Ke Paras Tertinggi Sejak April 2019?

Setelah bergerak mendatar dua minggu sebelum ini, pergerakan harga pada carta pasangan matawang USD/JPY akhirnya mempamerkan lonjakan ketara harga pada minggu ini mencatatkan paras ketinggian terbaru.
Kenaikan harga adalah didorong oleh sentimen berisiko pasaran yang dilihat semakin pulih dan mempengaruhi penyusutan dagangan safe-haven Yen.
Pertambahan kes jangkitan yang baru sudah mulai menurun 2 hari berturut-turut membuatkan pelabur semakin lega ditambah dengan pelaksanaan rangsangan fiskal dan monetari oleh China.
Selain itu, minit mesyuarat FOMC yang diterbitkan awal pagi tadi terus menyokong matawang US dolar untuk mengukuh dengan kenyataan penting Federal Reserve untuk mengekalkan kadar faedah dan polisi sedia ada.
Ini menjadi penyebab kenaikan ketara harga pada carta USD/JPY mencecah sekitar 170 pips kenaikan ke paras sejak Mei 2019!
Harga telah membuat kenaikan melepasi paras resistance 110.100 sehingga mencapai paras ketinggian hampir 110.600.
 Bersambung pada sesi Asia hari ini, harga bergerak perlahan pada awal sesi namun kekal menunjukkan kenaikan dipacu oleh sentimen risk-on pasaran.
Harga meneruskan kenaikan melepasi paras ketinggian semalam dan mencatatkan paras ketinggian terbaru sejak dagangan April 2019 dan bergerak di sekitar 111.800 setakat jam 3.30 petang.
Momentum pengukuhan harga akan mendorong harga meneruskan kenaikan dan mencatatkan paras ketinggian terbaru untuk dagangan hari ini.
Kenaikan lebih tinggi berkemungkinan akan menguji zon resistance pada April 2019 lalu pada ketinggian 112.400.
Namun jika penurunan harga kembali berlaku, paras penting 111.000 dilihat sebagai paras tumpuan yang sebelum ini merupakan zon RBS (resistance become support).
Lihat gambar carta pasangan matawang USD/JPY di bawah untuk rujukan analisis teknikal anda.


EUR/JPY Berubah Arah Selepas Yen Mula Kukuh Semula

Menjadi pemacu pengukuhan mata wang Yen bermula di awal sesi Asia pagi ini adalah laporan terbaru tentang perubahan dasar monetari di Jepun.
Bank of Japan (BOJ) dilaporkan sedang mengkaji semula impak pelonggaran polisi mereka sebelum ini selain mempertimbangkan tentang ketidaktentuan keluk hasil.
Sebelum ini juga, ada pandangan yang tercetus dalam pasaran bahawa dasar monetari yang longgar diterapkan oleh Jepun untuk tempoh yang lama bakal berubah setelah berakhirnya penggal Gabenor Haruhiko Kuroda pada April 2023 nanti.
Yen kembali menunjukkan sedikit pengukuhan hari ini setelah bergerak suram sejak awal minggu berikutan impak positif pembukaan ekonomi China yang menghilangkan tarikan mata wang safe-haven.
Dapat diperhatikan pergerakan harga pada carta pasangan mata wang EUR/JPY mula mengalami perubahan arah harga sejak sesi Asia pagi ini.
Sebelum ini, harga telah menunjukkan corak kenaikan dari awal minggu sehingga capai paras ketinggian sekitar 142.800 semalam, namun mula paparkan penurunan semula ekoran pengukuhan oleh Yen yang menekan harga turun ke bawah.
Memulakan dagangan di sesi Asia sekitar 142.400, harga telah susut ke sekitar 141.600 setakat awal sesi Eropah bermula.
 Penurunan harga juga telah melihatkan harga berada di bawah paras halangan Moving Average 50 (MA50) pada rangka masa 1 jam di carta EUR/JPY, memberikan isyarat bearish buat harga.
Penurunan jika diteruskan sehingga ke sesi berikutnya dijangka akan menuju ke zon sokongan pada 140.00.
Menyambung penurunan lebih rendah dilihat akan menuju ke zon tumpuan yang dicecah pada minggu lalu sekitar 137.500.
Berbeza situasi jika harga meneruskan kenaikan lebih tinggi semula mengatasi paras dicapai semalam di ketinggian 142.800 tersebut.
Kenaikan yang diteruskan melepasi zon rintangan itu bakal mensasarkan pula pada ketinggian terbaru sekitar 145.00.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Teknik Money Management yang Sangat Power & Profitable Tapi Ramai Ambil Mudah

Dalam setiap perniagaan HOLDING POWER adalah amat dititik beratkan. Salah satu cara untuk bertahan dalam sesuatu perniagaan adalah MONEY MANAGEMENT atau dalam bahasa melayu Pengurusan Kewangan.
Dalam menguruskan modal forex trading, tiada kos marketing sewa kedai liabiliti pekerja dan urus niaga dengan pembekal, di mana kita hanya perlu menguruskan akaun dagangan dengan baik.
“Gagal merancang adalah merancang untuk gagal.”
Ok, seterusnya kami ada cadangan money management untuk newbie atau yang sudah lama dalam bidang forex. Tak kisah apa jua teknik yang kita gunakan, teknik dari langit atau bawah tanah, kita tetap terperangkap dalam “peraturan” pengurusan wang.
Pada lazim nya 2% risiko untuk low risk biginner atau kepada yang ingin bertahan lebih lama. Kita hanya merisikokan 2% dari modal kita dalam masa satu hari atau satu setup. Dengan cara ini, kita mempunyai kira-kira 50kali Stop Loss (SL) untuk Margin Call (MC).
 Selain itu, Risk Reward Ratio R:R 1:2 iaitu Stoploss 2% Take-profit 4% juga perlu dititikberatkan. Sebagai contoh ambil satu setup dan stop loss hanya 2% daripada modal, katakanlah kita mempunyai USD 1000 risk atau sl kita hanya USD 20 sahaja dan take profit pula USD 40.
Atau pun risk rewarD 1:3 di mana kita merisikokan USD20 daripada modal USD50. TP pula akan menjadi USD60. Jika anda kalah 6 kali dalam 10 kali trade dan menang sebanyak 4 kali, anda masih untung USD120.
4 Winning Trade daripada 10 Position.
Win – 4 X USD 60 = USD240
Loss – 6 X USD 20 = USD120
USD240 – USD120 = USD 120
Jika kita merisikokan akaun kita sehingga 10%, ia hanya memerlukan 10 kali terkena Stoploss untuk margin call. Tanya dengan diri kita bolehkah kita merisikokan 10%?
Kalau nak bertahan lama, sila gunakan peratusan risiko atau SL dan TP yang munasabah. Paling penting adalah ikut peraturan tersebut.


Pasaran Terpaksa ‘Berputih Mata’ Apabila Inflasi Masih Menjadi Halangan!

Harga borong meningkat lebih daripada jangkaan pada November, melemahkan harapan bahawa inflasi boleh menuju lebih rendah, berdasarkan laporan Jabatan Buruh pada hari Jumaat.
Indeks harga pengeluar, ukuran yang diperoleh syarikat untuk produk mereka dalam perancangan, meningkat 0.3% untuk bulan itu dan 7.4% berbanding setahun yang lalu. Ahli ekonomi yang ditinjau oleh Dow Jones malah melihat peningkatan hanya 0.2%. Tidak termasuk makanan dan tenaga, PPI teras meningkat 0.4%, juga berbanding anggaran 0.2%.
Saham jatuh mendadak berikutan laporan itu, dengan pasaran niaga hadapan terikat dengan Purata Perindustrian Dow Jones turun lebih daripada 150 mata selepas sebelum ini menunjukkan pembukaan positif di Wall Street. Hasil pula perbendaharaan bergerak lebih tinggi.
Pengeluaran itu dibuat di tengah-tengah tanda-tanda lain bahawa kenaikan harga sekurang-kurangnya menurun daripada kadar yang telah meletakkan inflasi pada paras tertinggi dalam lebih daripada 40 tahun. Walau bagaimanapun, data hari Jumaat, yang cenderung menjadi penunjuk utama tekanan harga asas, menunjukkan bahawa inflasi masih menjadi halangan yang panjang.
 Ini adalah bulan ketiga berturut-turut PPI meningkat 0.3%. Pada asas tahunan, peningkatan itu mewakili penurunan daripada 11.7% puncak yang melanda pada bulan Mac, namun masih jauh mendahului kadar pra-pandemik sekurang-kurangnya kembali ke 2010.
Peningkatan itu berlaku walaupun terdapat penurunan 3.3% dalam kos tenaga. Ini telah diimbangi oleh peningkatan 3.3% yang sama dalam indeks makanan. Indeks perdagangan meningkat 0.7%, manakala pengangkutan dan pergudangan jatuh 0.9%.
Tidak termasuk perkhidmatan makanan, tenaga dan perdagangan, PPI meningkat 0.3% daripada sebulan lalu dan naik 4.9% pada asas tahunan, terendah sejak April 2021.
Inflasi perkhidmatan meningkat pada bulan itu, meningkat 0.4% selepas naik hanya 0.1% pada bulan sebelumnya. Satu pertiga daripada kenaikan tersebut datang daripada industri perkhidmatan kewangan, di mana harga melonjak 11.3%. Ia agak diimbangi oleh penurunan mendadak dalam kos pengangkutan penumpang, yang jatuh 5.6%.
Dari segi barangan, indeks meningkat hanya 0.1%, penurunan mendadak daripada keuntungan Oktober 0.6%. Kenaikan yang sederhana itu berlaku walaupun terdapat pecutan 38.1% dalam harga untuk sayur-sayuran segar dan kering. Harga bergerak lebih tinggi merentas pelbagai kategori makanan walaupun indeks petrol jatuh 6%.


Wilbur Ross Gagal Redakan Kebimbangan Pasaran, Sentimen Kekal Berwaspada

Sentimen pasaran di sesi Asia terhadap ketidakpastian perdagangan antara Amerika Syarikat dan China kekal berhati-hati walaupun terdapat kenyataan positif daripada pegawai-pegawai AS mengenai perjanjian perdagangan fasa pertama.
Minggu lalu, Penasihat Ekonomi White House, Larry Kudlow cuba meredakan kebimbangan dengan menyatakan perjanjian tersebut semakin hampir dan ia berada di peringkat terakhir untuk diselesaikan.
Setiausaha Perdagangan AS, Wilbur Ross pula memberitahu perjanjian itu ‘berkemungkinan besar’ akan berlaku tetapi beliau tidak mengatakan sama ada ia akan dicapai sebelum pelaksanaan tarif ke atas China pada 15 Disember ini.
 Dolar Amerika didagangkan meningkat sedikit berbanding yen manakala indeks dolar yang mengukur dolar greenback berbanding enam matawang utama menyusut sebanyak 0.03% kepada 97.95.
Sementara itu di Eropah, keputusan Parti Brexit yang dipimpin oleh Nigel Farage untuk mengundurkan diri daripada merebut kerusi dalam pilihan raya umum UK pada Disember ini dan disokong oleh keyakinan terhadap Parti Konservatif pimpinan PM UK Boris Johnson untuk menang.
PM Johnson pula berkata pada hujung minggu bahawa semua calon daripada parti pimpinannya telah berjanji untuk menyokong perjanjian Brexitnya. Berikutan itu, ia secara perlahan telah mendorong pemulihan pound untuk memperoleh paras tertinggi yang pernah dicapai dalam dua minggu pada 1.2912 berbanding dolar USD.
Selain itu, selera risiko terhadap matawang euro dilihat meningkat untuk diniagakan lebih tinggi daripada dolar USD, pound dan yen menjelang ucapan oleh Presiden Bank Pusat Eropah (ECB) Christine Lagarde pada Jumaat ini.


Apa Jangkaan Pasaran Untuk Keputusan Mesyuarat BOE Malam Ini?

Tumpuan sesi Eropah hari ini adalah mesyuarat polisi Bank Pusat England (BOE) yang dijangka akan terus mengekalkan sokongan besar terhadap ekonomi Britain, walaupun terdapat pemulihan besar dalam ekonomi dan lonjakan inflasi yang tinggi.
Ini susulan daripada kenyataan daripada Gabenor Andrew Bailey yang masih melihat peningkatan inflasi baru-baru ini hanyalah sementara.
Kadar inflasi UK telah melonjak kepada 2.5% pada bulan Jun, dan BOE mengatakan dalam ramalan terbarunya bahawa ia akan meningkat lebih jauh lagi daripada sasaran 2% bank pusat.
Bagaimanapun, para penganalisis tidak menolak kemungkinan bahawa bank pusat mungkin akan mula menyusun rancangan bagaimana untuk menarik semula rangsangannya.
 Dengan lebih daripada 70% orang dewasa di UK telah diberi vaksin sepenuhnya dan kebanyakan langkah sekatan telah diangkat semula, ekonomi UK telah mengatasi 10% daripada kemelesetan yang dialami pada tahun 2020 dan dijangka akan berkembang lebih cepat di kalangan negara-negara maju di dunia.
Walaupun masih terdapat ketidakpastian daripada peningkatan kes Covid-19 di seluruh dunia, tetapi para pembuat dasar BOE mungkin setidak-tidaknya menyebut mengenai pengurangan dalam pembelian bon mereka.
Pada malam ini, pasaran menjangkakan BOE akan mengeluarkan ramalan terbaru mengenai pertumbuhan dan inflasi mereka, dan bank pusat mungkin akan mengeluarkan kenyataan lebih optimis mengenai ekonomi dan situasi Covid-19 semasa.
Penganalisis juga menjangkakan bahawa sekurang-kurangnya satu atau dua orang pembuat dasar akan memilih pengetatan pada bulan Julai. Sekiranya terdapat lebih dari dua orang, matawang pound dijangka akan menunjukkan reaksi positif pada malam ini.


GBP/USD Berbaris Atas $1.2000, Nak Terpacak Ke Lepas Ni?

Corak lonjakan harga pada carta pasangan mata wang GBP/USD di penghujung minggu lalu gagal diteruskan pada pembukaan awal minggu semalam.
Sebaliknya harga bergerak mendatar sepanjang hari ekoran cuti umum Hari Presiden di Amerika Syarikat (AS) yang membuatkan US dolar didagangkan suram.
Namun, situasi bakal berubah hari ini dengan data sektor pembuatan dan perkhidmatan UK dan AS bakal diterbitkan dan akan mempengaruhi mata wang Pound dan US dolar.
Harga kekal berlegar perlahan di atas zon 1.20000 dengan paras 1.20500 kekal menjadi rintangan buat harga.
Harga yang berada di atas paras sokongan Moving Average 50 (MA50) pada rangka masa 1 jam di carta GBP/USD itu memberi isyarat untuk pergerakan bullish boleh berlaku.
Namun, pelabur turut berwaspada sekiranya US dolar kembali memaparkan pengukuhan semula seperti minggu lalu.
Ini adalah disebabkan kecenderungan Federal Reserve (Fed) yang dilihat akan mengekalkan langkah pengetatan dasar yang boleh menyokong peningkatan nilai US dolar buat waktu terdekat ini.

Untuk jangkaan bagi kenaikan harga jika berlaku, paras awal bakal menjadi tumpuan dilihat pada 1.21000 terlebih dahulu.
Seterusnya, kenaikan akan diteruskan menuju pula zon rintangan pada 1.22000 yang telah diuji pada dagangan minggu lalu.
Sebaliknya jika harga menjunam di bawah paras 1.20000, penurunan lebih rendah akan dijangka menuju ke support sekitar 1.19000.
Penurunan lanjut jika diteruskan boleh mencecah sehingga paras 1.18000 untuk harga catatkan paras terendah terbaru 13 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Sesi Dagangan Asia

US dolar mengukuh ke paras tertinggi 4 bulan lalu berbanding matawang utama pada hari Rabu berikutan didorong unjuran ekonomi U.S yang kukuh dan peningkatan hasil bon walaupun terdapat tanda semakin perlahan.
Indek US dolar meningkat 0.66% pada hari Rabu sehingga mencapai bacaan 92.57, iaitu paras tertinggi sejak Januari 10. Pada ketika ini bacaan berada pada paras 92.28 setakat jam 9.30 pagi.
Dalam masa yang sama, the Fed dijangka akan mengekalkan kadar faedah pada mesyuarat polisi yang akan berakhir pada hari ini. Terdapat tanda-tanda bahawa ekonomi US sedang bertumbuh dengan lancar.
Dapatan kaji selidik ISM yang dikeluarkan pada hari Selasa menunjukkan akitiviti perkilangan US perlahan pada bulan April dengan menekankan kekurangan pekerja mahir dan peningkatan kos. Hal ini menunjukkan tekanan inflasi berlaku.
Data yang dikeluarkan pada 1 bulan lebih yang lepas menunjukkan inflasi pengguna telah meningkat iaitu pada bulan Mac.
 Menurut Shinchiro, jika data pekerjaan US menunjukkan peningkatan dalam upah, maka ia akan mendorong pengukuhan US dolar.
Pelabur juga berfikir bahawa potongan cukai Trump dan pelan perbelanjaan dan rangsangan ekonomi ini mampu untuk menjana inflasi dan mendorong peningkatan kadar faedah.
Namun, hal berbeza berlaku di Eropah berikutan data ekonomi sedikit perlahan berbanding pertumbuhan tahun lepas.
Matawang GBP/USD menyusut sebanyak 0.05% kepada 1.3613 selepas data pembuatan UK jatuh. Hal ini telah mengurangkan keberangkalian peningkatan kadar faedah daripada Bank Pusat England.
Matawang euro menunjukkan kejatuhan pada awalnya sehingga paras terendah pertengah Januari,namun kini EUR/USD telah membuat pengukuhan kepada 1.2001.


Berita Gembira Buat Semua Trader Emas!

Harga emas meningkat pada hari Jumaat selepas China mengeluarkan data pembuatan yang memberangsangkan. Selain itu, pasaran juga menantikan ucapan dari penggubal-penggubal dasar Fed.
Data pembuatan PMI Caixin di China bagi bulan September dicatat pada 50.1 seperti jangkaan awal.
Menurut Zhengsheng Zhong, pengarah analisis makroekonomi di Caixin, data yang menunjukkan peningkatan bagi tempoh tiga bulan berturut-turut ini secara tidak langsung menggambarkan bahawa ekonomi China telah mula stabil.
Namun begitu, kadar pertumbuhan fiskal yang perlahan baru-baru ini mungkin menjadi ancaman terhadap pertumbuhan ekonomi masa depan.
 Pun begitu, data pembuatan PMI rasmi dari Biro Perangkaan Negara dan Persekutuan Logistik dan Pembelian China akan dikeluarkan pada Sabtu.
Emas bagi penghantaran Disember jatuh 0.18%.
Semalam, harga emas turut mengalami kerugian berikutan data positif dari Amerika Syarikat.

#25 Buah Negara Yang Mengenakan Cukai Tertinggi Di Dunia


The Fed Tidak Begitu Optimis, Inflasi Masih Di Bawah Sasaran

The Fed mengekalkan kadar ‘Fed Fund Rate‘ di paras 0.75%, menepati jangkaan pasaran sebelum ini. Dalam kenyataan yang dikeluarkan, FOMC masih yakin dengan kenaikan jumlah pekerjaan yang terus kukuh dengan kadar pengangguran masih kekal di paras rendah. Keyakinan pengguna juga semakin baik sejak akhir-akhir ini, tetapi pelaburan tetap masih lagi lemah.
Inflasi terus meningkat dalam beberapa suku-tahunan sebelum ini, tetapi masih di bawah sasaran jangka panjang. The Fed menjangka sasaran inflasi 2% akan dapat dicapai dalam jangka masa sederhana. Ahli FOMC akan terus memerhati petunjuk ekonomi ini sehingga sasaran dapat dicapai.
FOMC menyatakan akan terus mengambil kira maklumat-maklumat pasaran termasuk pasaran buruh, petunjuk inflasi dan jangkaan inflasi. Tidak lupa juga kepada petunjuk kewangan dan ekonomi global.
 Tiada komen berkaitan polisi fiskal dan maklumat spesifik tentang US dolar.
Dalam kenyataan FOMC kali ini, The Fed dilihat tidak begitu optimis terhadap tren terkini inflasi khususnya dalam peningkatan harga. Begitu juga dengan kenaikan pertumbuhan ekonomi dan tiada isyarat bahawa kadar akan dinaikkan dalam mesyuarat Mac.
Secara keseluruhan, tiada perhatian yang signifikan kepada petunjuk inflasi dan tiada komen yang menggambarkan kadar boleh dinaikkan dalam kadar yang lebih pantas. Ditambah lagi dengan komen tentang anggaran asas kepada inflasi yang masih rendah telah menyebabkan US dolar lemah berbanding matawang utama yang lain.


Matawang Pound Terus Melemah Terkesan Oleh Penguncupan Data Ekonomi UK

Dagangan pound terus menyusut berbanding US dolar susulan penerbitan laporan pertumbuhan ekonomi (GDP) UK menunjukkan penurunan ketara bagi bulan November yang menguncup sebanyak 0.3% berbanding jangkaan dan bacaan sifar yang dicatatkan pada bulan sebelumnya.
Pembacaan ini mendorong jangkaan terhadap pemotongan kadar faedah pada mesyuarat Bank Pusat England (BoE) akhir bulan ini semakin meningkat, lebih-lebih lagi selepas dua ahli BoE menyatakan akan menyokong langkah pelonggaran dasar jika ekonomi UK masih tidak menunjukkan tanda-tanda peningkatan.
Sementara itu, pengeluaran perindustrian UK terus mencatat penguncupan sebanyak 1.7%, jauh tersasar dari jangkaan untuk menguncup 0.3%.
Dolar Amerika meningkat ke paras ketinggian tujuh bulan berbanding safe-haven yen pada awal dagangan sesi Eropah, diangkat oleh keyakinan pelabur yang optimis menjelang majlis penandatanganan perjanjian fasa 1 pada minggu ini.
 Kenyataan Setiausaha Perbendaharaan A.S Steven Mnuchin terus meningkatkan sentimen selepas menyatakan terma perjanjian fasa 1 kekal tidak berubah walaupun telah diterjemahkan.
Kesepakatan yang dicapai pada Disember lalu masih kekal dengan China akan membeli $40 hingga $50 bilion barangan A.S dalam tempoh dua tahun.
Pentadbiran Trump juga menjangkakan perjanjian fasa kedua akan mula dibincangkan pada tahun ini, merangkumi isu-isu yang belum disentuh dalam perjanjian fasa 1 termasuk sekatan perdagangan digital dan isu keselamatan siber.
Selaku matawang sensitif perdagangan, yuan China mendahului pasaran Asia sementara dolar Australia pula diniagakan tinggi berbanding US dolar.
Pemulihan semula matawang yuan China yang mengukuh ke paras tertinggi lima setengah bulan, mencerminkan keyakinan pelabur yang semakin meningkat bahawa perang dagang antara dua ekonomi gergasi dunia akan ditamatkan.


Kekhuatiran Terhadap Impak Coronavirus Beri Manfaat Berganda Kepada Dagangan Emas!

Harga emas melonjak ke paras tertinggi hampir tujuh tahun didorong oleh kebimbangan terhadap impak ekonomi global akibat penularan wabak coronavirus yang semakin membimbangkan.
Logam berharga itu diniagakan mengukuh di atas paras $1,600.00 selepas melonjak 1.6% pada Selasa susulan amaran Apple Inc bahawa pengeluaran yang perlahan dan kelemahan permintaan di China akibat coronavirus, akan menjejaskan pendapatan suku kedua syarikat itu.
Menurut Apple, kilang-kilang pembuatan di China yang menghasilkan iPhone dan elektronik lain telah mula dibuka semula, tetapi pengeluaran dikatakan lebih perlahan daripada dijangkakan, sekali gus menyebabkan bekalan produk Apple yang akan dijual di seluruh dunia juga berkurang.
 Bukan itu sahaja, permintaan terhadap produk ini juga terjejas disebabkan kekurangan permintaan dari China yang sebelum ini telah menyumbang 15% daripada hasil pendapatan Apple pada suku terakhir 2019.
Ini telah menimbulkan kerisauan terhadap kesan kepada ekonomi global yang mungkin terjejas akibat virus maut dari China, yang mana setakat ini telah meragut lebih 2,000 nyawa dan 70,000 kes jangkitan.
Penerbitan laporan minit mesyuarat FOMC kini menjadi tumpuan pasaran untuk mendapatkan butiran lebih jelas mengenai pandangan Federal Reserve (Fed) terhadap impak virus ini kepada ekonomi A.S.
Sementara itu dalam laporan terbaru, Pertubuhan Kesihatan Sedunia (WHO) memberitahu bahawa tidak ada data yang mencukupi untuk mengetahui sama ada penularan wabak itu semakin perlahan, walaupun China melaporkan jumlah kes terbaru dicatatkan menurun untuk hari kedua berturut-turut.


Analisis Teknikal GBP/USD – Timeframe H1 – 9/10/2018

Matawang GBP dilihat antara matawang yang paling mendapat permintaan pada penghujung minggu lalu. Namun, jika dilihat pada pergerakan harga bagi pasangan matawang GBP/USD pada dagangan semalam melihatkan harga membuat penurunan disebabkan faktor pasaran melihat rundingan Brexit yang masih bersifat lemah walaupun sebelum ini laporan mengatakan rundingan tersebut bakal mencapai persetujuan. Penurunan harga dilihat sejak awal sesi pasaran Asia semalam dari paras 1.31300 sehingga ke paras harga 1.30300. Penurunan sehingga 100 pips itu dilihat melepasi paras Magic Pivot dan juga support MagicS1 pada indicator Moshed Magic Line semalam sebelum harga sedikit pantul membuat kenaikan ke paras Magic Pivot semula pada sesi pasaran New York.
Pada sesi pasaran Asia hari ini, harga dilihat bergerak sangat perlahan dan kemudiannya membuat penurunan untuk menguji paras Magic Pivot 1.3084 pada sesi pasaran Eropah. Jika harga kembali meneruskan kenaikan yang dibuat sejak sesi pasaran New York semalam, harga dilihat akan menguji paras resistance 1.3139 (MagicR1) yang berada pada paras ketinggian harga yang dicapai semalam. Dan jika harga terus menyambung kenaikan ke paras lebih tinggi, paras resistance 1.3188 (MagicR2) dilihat sebagai paras seterusnya yang akan diuji harga di mana paras tersebut berada pada paras yang menjadi tumpuan harga sebelum ini. Sekiranya harga breakout paras tersebut, harga boleh mencapai paras ketinggian baru sehingga ke paras resistance 1.3244 (MagicR3).
 Sebaliknya, jika harga terus mengalami kejatuhan dengan kelemahan GBP, harga berkemungkinan akan turun ke paras support 1.3034 (MagicS1) sebelum menguji zon support 1.30000 sebelum ini. Jika harga berjaya menembusi zon support tersebut, jangkaan harga akan menuju ke paras support terdekat yang dilihat pada 1.2979 (MagicS2). Penurunan harga yang masih diteruskan bakal melihatkan harga menguji paras support 1.2930 (MagicS3) yang berada pada paras terendah yang dicapai harga pada Khamis lalu.
Terus ikuti perkembangan rundingan Brexit yang masih menjadi kebimbangan dalam pasaran semasa dalam memantau pergerakan harga pada chart GBP/USD ini. Lihat juga paras support dan resistance yang terbaik pada chart dengan berpandukan kepada indicator Moshed Magic Line.

Paras support: 1.3034, 1.2979, 1.2930.
Paras resistance: 1.3139, 1.3188, 1.3244.


US Dolar Lemah Sebelum Pembukaan Pasaran Eropah Petang Ini

Matawang U.S dolar menyusut sedikit pada hari Selasa selepas menguat pada paras tertinggi berikutan tumpuan pasaran terhadap calon pengganti pengerusi Fed.
Menurut kenyataan Presiden Donald Trump pada hari Isnin, beliau sudah hampir membuat keputusan, siapakah yang bakal menggantikan kerusi pengerusi Fed selepas menemuduga 5 calon tersebut.
Calon tersebut terdiri daripada pengerusi Fed sekarang iaitu Janet Yellen, Gabenor Fed, Jerome Powell, Pakar ekonomi Universiti Standford John Taylor, Penasihat ekonomi Trump Gary Cohn dan bekas Gabenor Fed Kevin Warsh.
Menurut Bart Wakabayashi, pengurus State Street Bank di Tokyo, ” siapakah yang menjadi pengerusi Fed merupakan persoalan yang besar. Ia bukan sahaja melibatkan spekulasi tetapi juga mempengaruhi pertukaran matawang asing.”
Para pelabur juga memberi tumpuan terhadap perkembangan reformasi cukai U.S. Resolusi bajet yang diluluskan oleh Senat pada hari Jumaat menunjukkan tanda positif bahawa usulan pelan cukai Trump akan diteruskan pada tahun ini.
 Indeks U.S dolar yang mengukur kekuatan greenback berbanding enam matawang lain berada di paras 93.66, susut 0.06% pada jam 3.10 petang.
Manakala matawang U.S dolar bergerak perlahan berbanding matawang Yen menguat sebanyak 0.11% iaitu sebanyak 113.56 yen, namun jatuh daripada 3 bulan paras tertinggi 114.10 yen.
Para pelabur beranggapan kemenangan Abe ini akan memberi ruang kepada Bank Pusat Jepun (BOJ) untuk meneruskan pelonggaran polisi monetari (easing policy monetary) mereka yang menyebabkan hasil bon jatuh mendadak termasuk nilai matawang yen.
Namun matawang Euro menguat sedikit berbanding dolar U.S walaupun masih diselubungi ketidaktentuan politik Catalonia di Sepanyol. EUR/USD naik 0.07% daripada penutupan semalam kepada 1.1755 setakat jam 3.10 petang.
Matawang New Zealand dolar menyusut berbanding dolar U.S selepas pengumuman perlaksanaan polisi migrasi oleh kerajaan baru pada masa akan datang. NZD/USD menyusut 0.52% kepada 0.6923 setakat jam 3.10 petang.